KISMAAYO, Soomaaliya - Madaxweynaha Jubbaland, Axmed Madoobe ayaa khudbad kulul ka jeediyay furitaanka Shirka Golle Iskaashiga maamul goboleedyada ee maanta ka furmay Kismaayo.\nShirka gollahan lagu aas-aasay October 2017 ayaa waxaa ka qeyb-galaya Madaxweyniye-yaasha Puntland, Galmudug, HirShabeelle, Koonfur Galbeed iyo Jubbaland, kuwaasoo khudbado jeediyay.\nAxmed Madoobe, ayaa khudbadiisa si kulul ugu dhaliilay hab-dhaqanka Madaxda dowladda Soomaaliya, oo uu sheegay inay ku fashilmeen inay fuliyaan heshiisyo ay hore ula gashay dowlad goboleedyada.\nMadaxweyne Axmed Madoobe ayaa sheegay in amniga uu yahay mid muhiim u ah dalka iyo dadka, islamarkaana aysan suurta-gal noqonaynin nolosha hadii aan xasilooni helin shacabka Soomaaliyeed.\nAxmed Madoobe ayaa tilmaamay inaysan jirin wax ka fulay heshiisyadii dhanka amniga ee lagu gaarey shirarkii amniga qaran ee lagu qabtey Muqdisho iyo magaalooyin kale tan iyo sanadkii tagey 2017.\n"Arrimaha amniga, Soomaaliya waxay u yahiin laf-dhabar, waa mid qof kastoo Soomaali ah ama heer dowlad goboleed ama heer dowladda Federaalka ka noqdo, wax badan ayaa amniga laga hadlay mar hadii uu wakiilka QM uu joogo inay yar tahay waxa ka fulay, una baahan yihiin in dib loogu noqdo, wadanka xaaladda uu ku jirana dib loogu xisaabtamo," ayuu yiri Axmed Madoobe.\nWuxuu sheegay in sugitaanka amniga loo baahan yahay in ajandaha kowaad laga dhigto, oo la fuliyo qodobadii lagu heshiiyay shirarkii hore, oo ah in dowladda Federaalka iyo maamullad iska kaashadaan.\nAmniga ayuu ku celiyay in uu maanta marayo meel ka xun 2016-kii, marka la fiiriyo qaraxyada ka dhacay magaalada Muqdisho, iyo weerarada Al-Shabaab ka fulinayso qeybo kamid ah wadanka.\n- Dastuurka -\nMadaxweyne Axmed Madoobe ayaa xusay in wadanka ay ka jiraan khilaaf iyo dhibaatooyin badan, oo looga bixi karo oo kaliya dhowrista iyo dhameystirka dastuurka, oo saldhig u ah soo celinta Soomaaliya.\nMadoobe ayaa sheegay in hadii lagu dhaqmi waayo dastuurka iyo wixii lagu heshiiyay ay keenayso khilaaf siyaasadeed aan dhamaad lahayn, oo u dhaxeeya Villa Somalia iyo dowlad goboleedyada.\n"Waxaa la isku raaci karaa, oo wax lagu hagaajin karaa, oo wax lagu socodsiin karaa waa dastuurka oo la ilaaliyo dhowristiisa iyo dhameystirkiisa, hadii dastuurkaas aan ku heshiinay isaga loo hogaansami waayo, la dhowri waayo, oo la dhameystiri waayo oo isaga lagu dhaqmi waayo waxaad garanaysaa in meesha lagu soconayo ay noqonayso nin tooxsi, dhibaataduna ay noqonso mid qof walba meeshiisa ku taabanayso," ayuu hadalkiisa raaciyay Axmed Madoobe.\nWuxuu ku tilmaamay Dastuurka inuu yahay mid saldhig u ah dowladnimada Soomaaliya, islamarkaana loo baahan yahay in dhowristiisa laga dhigo mid muqadas ah, oo aan noqon mid cid gooni ah siday rabto u maamulato.\nAxmed Madoobe ayaa carabka ku adkeeyay in lagu tagri-falayo dastuurka dalka, oo si qaldan loogu dhaqmayo, taasoo ka dhalatay khilaafaadka maanta dalka ka jira iyo jahwareerka siyaasadeed.\nMadaxweynaha Jubbaland Axmed Madoobe marna carabka kuma uusan dhufan cida dastuurka sida qaldab u isticmaalayso, balse ay cadahay inuu ula jeedo dowladda Federaalka ah ee Soomaaliya.\n- Garsoorka -\nNidaamka Garsoorka dalka ayuu sheegay Axmed Madoobe in qaabka ay dowladda Federaalka u maareynayso uu yahay mid keeni kara dhiibaato, culeyso iyo mushkilado badan oo dib u dhac u keeni karta dalka.\nDhowr iyo 20-kii sano ee lasoo dhaafay, ayuu sheegay in dalka uu soo marayay marxalado kala duwan, oo qori isku dhiib ah, sidaasi darteed hadii aysan jirin wadashaqeyn iyo hogaamin wanaagsan aan waxba laga qaban karin xaaladda dalka uu hadda ku jiro.\nIsagoo ka hadlayay aragtidiisa iyo dareenkiisa ku aadan xaaladda dalka, ayuu daboolka ka qaadey in madaxda dowladda Federaalka ay wax ku maamulayaan rabitaankooda islamarkaana aysan cabirka saareynin nooca dalka ay maamulayaan.\n"Soomaaliya way ka duwan tahay wax ay qof, labo ama saddex qof xukumi karaan, looma qaadan karo sida dowladaha dimuqraadiga ah, dhul wada boog ah, oo wada damqanaya laguma maamuli karo rabitaankaada," ayuu yiri Axmed Madoobe.\nMadaxweyne Axmed Madoobe ayaa daboolka ku qaadey in hay'adihii dowladda u burbur ku yimid, oo Baarlamaanka uu ku mil-may Xukuumadda, islamarkaana aysan jirin la la xisaabtanta hay'adda fulinta.\nQiyaastii 65% Gollaha Wasiiradda Ra'iisul Wasaare Khayre ayaa ah Xildhibaanno, taasina ay keenayso isla-xisaabtan la'aan, horseeday musuq-maasuqa hadda ka dhex-dhexa hay'adaha dowladda Federaalka.\nHadalka Wasiirka ayaa kusoo beegmaya xilli Xildhibaanno ka digeen faragelinta doorashada...


Maxamed Mursal oo kusoo baxay Kursi ka tirsan Golaha Shacabka iyo taageeradii Farmaajo oo.. - Goobjooge.net: Somali News, Somalia news Analysis. Maxamed Mursal oo kusoo baxay Kursi ka tirsan Golaha Shacabka iyo taageeradii Farmaajo oo.. - Goobjooge.net: Somali News, Somalia news Analysis.\nMaxamed Mursal oo kusoo baxay Kursi ka tirsan Golaha Shacabka iyo taageeradii Farmaajo oo..\nMaxamed Mursal Sheekh C/raxmaan ayaa kusoo baxay Doorasho ka dhacay magaalada Baydhaba, isagoo helay codad aqbaliyad ah.\nGuddoomiyihii Baarlamaanka 10-aad ayaa mar kale noqonaya Xildhibaan ka tirsan Golaha Shacabka. Waxaana kursiga sumadiisu tahay HOP182 kula tartamay musharaxiinta kala ah:\n1: Maxamed Mursal Sheekh Cabdiraxmaan iyo\n2: Faysal Ibrahim\nWaxay natiijadii codeyntu noqotay in Maxamed mursal sheikh Cabdiraxmaan Waxa uu helay 88 cod, halka Faysal Ibraahim aanu helin wa c cod ah, codadka halaabey ayaa gaaraya 12 cod.\nKursigan ayaa ka dhignaa in loo xiray Maxamed Mursal, kadib taageero weyn oo uu siiyey Madaxweynaha muddo xileedkiisu dammaaday ee Maxmaed C/llaahi Farmaajo.\nHalkan ka khriso warbixinta aan ka qornay:\nPrevious articleGuddiga Heer Federaal oo joojiyey Doorashada Kursigii HOP#103 ee laga hor istaagay Prof. Jawaari\nNext articleFarmaajo oo magacaabay Agaasimihii 8-aad ee Madaxtooyada Somaliya (Akhriso Liiska)\nAkhriso: Magacyada iyo Beelaha Xildhibaanada ku fadhiya 21 kursi ee lagu dooranayo Dhuusamareeb\nHirshabelle oo shaacisay Doorashada 11 Kursi oo ka mida Golaha Shacabka (2 Kursi oo dib loo dhigay)\nGuddiga Doorashada Galmudug oo ku dhawaaqay Kuraastii ugu badneyd ee la dooranayo (Akhriso Liiska)


Home Wararka Dadka degan degaanka Sool oo cabsi la soo daristay\nDadka degan degaanka Sool oo cabsi la soo daristay\nMudo bil gudaheed waxay dabley aan la garanayn ku dileen Laascaanood madaxii guddiga doorashooyinka ee Sool iyo xubin ka tirsan golaha degaanka degmada. Dilalkan qorsheysani waxay cabsi badan u keeneen mas’uuliyiinta ka tirsan maamulka iyo xisbiyada Somaliland ee ku sugan Laascaanood.\n“Maamulka gobolku awood uma laha inuu ilaaliyo mas’uul kasta” ayuu yiri ganacsade ku sugan Laascaanood oo codsaday in aan magaciisa la sheegin. Wuxuu intaas ku daray in dilayaashu heleen hab ay cabsi ugu abuuraan dadka la shaqeeya maamulka Somaliland.\n“Xubno ka mid ah golaha degaanka Laascaanood ayaa Duqa Magaalada Cabdiraxiim Cali Qase ka codsaday inuu u helo ciidan ilaaliya iyaga 24 saac. Wuxuu u sheegay inuusan awoodin inuu u helo askar ilaalisa siyaasiyiinta xisbiyada iyo shaqaalaha gobolka” ayuu ganacsaduhu u sheegay warbaahinta.\nNo Lama hayo cid sheegatay dilalka dhacay ilaa hadda. Cali Cantar, xildhibaan ka tirsan golaha wakiillada Somaliland, ayaa telefishinka Saab u sheegay in Laascaanood noqotay kawaanka siyaasiyiinta iyo hawlwadeennada gobolka ka soo jeeda.


Sadex-geeslay “The Triquetra” - Land Of Punt\nAstaanta sadex-geeslayda looyaqaan Triquetra (three cornered) luuqad ahaan waxay kasoo jeeda latiinka “Latin” waxayna u samaysantahay sadex falaadh oo sadex-geeslay ah qaab kala duwan oo farshaxnimo ku dheehan oo kalena waa lagu muujiya sadex geeslayda. Calaamadan waxaa lagu turjuma inay utaagan tahay sadex quwad/awood oo isku jira kana turjumaya ilaahay oo sadexda ah. Asal ahaan sadex-geeslayda “triquetra” waxay kasoo jeeda oo loo tiriyaa qoomiyada loo yaqaanay seltig “Celtic” ee ku noolan jiray jasiirada Ingiriiska. Markaynu eego tarikhda iyo waxyaabaha ay aminsanaayen waxay ishabehaan baabalooniyankii waxayna labadan qoomiyadood caabudan waxaan jirin iyo khuraafad. Celtiga waxay caabudijireen oo lahaayen ilaahyo badan iyo inay wax kasta u nisbeenjireen dhulka. Waxaa kaloo ku badnaa sixiroolayasha oo meelobadan tarikhda celtiga ayaa ku arkay inay islaan faalisa iyo wax lamid xusijireen.\nAstaanta sadex geeslayda “Triquetra” waxaynu kaloo ku haynaa taarikhda wakhti jaahiligii Giriiga Giriiga waa laga yaqaanay astaanta sadex-geeslayda waxaanad ugu tagay filaasoofigii Aristotle qoraaladisa isagoo ka hadlaya cilmiga astaanta sadex gees leh.\nAstaantan sadex-geeslayda lala xidhiidhiya wadaada waa weyn ee ku shaqaysta cilmi sirta iyo xidhiidhka Ibliis waana astaan siyaabo badan loo dhigo. Sadex geeslayda oo turjumaad badan leh waxaynu ku koobayna cilmigeeda inay utaagan arinka iyo shaykasta oo laba noqday inay ku dhexjirto ee abuurka Ilaaahay, waxay sumad u tahay labka iyo dhedig, dabka iyo biyaha, diimaha iyo quraafadka taaso ay ku xidhantahay hadba dhinaca loo jeediyo. Waxay kaloo astaan utahay hanka, himilada iyo kacdoon/isbadaldoon lala yimaado sidii uu ulayimi Ibliis ee Ilaahay ugasoo horjeestay intaan dhulka loo soo tuurin.\nAstaanta sadex-geeslayda markay kor eegayso waxay utaagn tahay awooda ninka iyo dabka waa lab waana astaan raganimo. Lakinse, hadii ay sadexta gees ay hoos u foororaan waa astaanta dumarka waa dhedig waana biyo. Sanabada dumar ee lacaabudo “godesses” sida kirisna, aphrodite iyo friyya waxay sitaan oo loo nisbeeya sadex geeslay foororta.\nastaan ataar qadiimi baybalka sadex geeslay Sadex-geeslay “The Triquetra” ururada hadafka qarsoon leh


Waa Maxay Burada Minka Kasoo Baxda? [Wax Badan Ka Ogoow] - Aayaha\nAayaha editorNovember 27, 2018\nBuruqda minku waa kaankarada ugu badan ee ku dhaca hab dhisksa dhalmada ee dumarka. Burada minka sidoo kale waxaa loo yaqaan Myomas, Leiomyomas, ama Fibromas, waa kaakaro ka samaysan unugyo isu tagay oo ku samaysma minka dumarka.\nWaxaa la qiyaasaa in boqolkiiba 20-50% dumarka da’adoodu wayn tahay inay leeyihiin burqaha minka ku dhaca. Inkabadan 99% oo kamid ah burqaha minku maahan kuwa kaankaro ah, waa burooyin caadi.\nMAXAA SABABA BURADA MINKA?\nInkastoo aan la aqoon waxa sababa burqaha minka, waxaa la aaminsan yahay in burqahaas kasoo unkamaan murqaha kuyaala minka dhexdiisa, kuwaas oo kadibna si deg deg ah u tarma.\nTaranka unugyadaas waxaa qayb libaax leh ka qaata dheecaanka loo yaqaan estrojin.\nYAA KHATAR UGU JIRA XAALADAN ?\nDumarka kusii dhawaanaya dhalma goyska ayaa kujira khatarta ugu badan inuu ku dhaco. Sababtoo ah waxay mudo badan soo daynayeen dheecaan loo yaqaan Estrogen oo sidaan horay u sheegnayba saamayn ku leh samaysinka burqaha minka.\nDumarka cayilan ee midabkoodu yahay madawga kuna nool maraykanka ayaa sidoo kale loo arkay inay khatar ugu jiraan inuu ku dhaco burqaha minku, inkastoo aan la garanayn sababta ka danybaysa mida danbe.\nSidoo kale cilmi baaris kale ayaa sheegaysa in dumarka ugu yaraan dhalay labo ilmood iyo kabadan aysan khatar wayn ugu jirin inuu ku dhaco, marka la bar bar dhigo dumarka aan waxba dhalin oo ayagu khatar taas ka badan ugu jira burqaha. Khubarada saynisyahanada caafimaadku ma hubaan in dhalmada caruurtu ay ka bad baadisay burqaha minka dumarka wax dhala iyo in samayssinka burquhu ay tahay wax si gaara uga dhaca dumarka madhalayska ah.\nWAA MAXAY CALAAMADAHA LAGU GARTO XAALADAAN?\nDumarka qaarkood ayagoo qaba burqaha minka ayaysan dareemin wax calaamado ah oo kusoo kordhay, ama waxay isku arki karaan calaamado yar yar oo aan qofka wax wayn dareensiin karin, halka dumarka qaarkood ay isku arkaan calaamado khatar ah oo dhibaya qofka.\nWaa kuwaan qaar kamid ah calaamadaha ay dareemaan dumarka qaba burqaha minka, inkastoo qof walba uu isku arki karo calaamado ka duwan kuwa dadka kale.\nCaadada oo badata ama cuslaata\nDhiig bax badan oo yimaada xilliga caadada\nXanuun laga dareemo gumaarka iyo biwdyaha\nDhabarka oo xanuuna\nXanuun yimaada xiliyada galmada\nHadii burqaha minku noqdaan kuwa waawayn oo la dareemi karo marka la samaynayo wiisatada, caadada oo dheeraata ama badata, iyo dhiig bax yimaada xilliga caadada waxay keeni karaan dhiig la’aan, taasoo u baahan dawayn.\nSIDEE LOO DAWEEYAA BURADA KA SOO BAXA MINKA?\nInkastoo inta badan burqaha ama burooyinka minku ay iskood iskaga tagaan marka dumarku u dhawaadaan xilliga dhalmadayska, waxaa loo baahan yahay in dumarku la tashadaan dhakahtarkooda si loo hubiyo in burooyinka minku aysan korayn.\nDumarka qaarka burooyinkoodu wayn yihiin ama isku arka calaamado muuqda, in la daweeyo waa daruuri. Dawada nooceeda iyo qaabka loo marayo waxaan laga raba inuu go aan ka gaaro dhakhtarkaaga khaaska ah.\nCONSERVATIVE SURGICAL THERAPY : waa qaab ka duwan kii hore, dhakhaatiirta qaliinka ee daweenaya bukaanku waxay isku dayayaan inay saaraan burooyinka ayagoo aan minka ka saarin haweenayda si ay markale wax u dhasho.\nHYSTERECTOMY: waa qaliin lagu sameeyo dumarka qaba burooyinka minka, waxaana la jarayaa minka haweenayda.\nGONADOTROPIN- RELEASING HORMONE AGONISTS: waa hab dawo oo kaliya lagu dabiibayo bukaanka. Dawadaan waxay yaraynaysaa dheecaanka loo yaqaan Estrogen taasoo keenayanysa in haweenaydu si dhakhsaa u dhalma dayso.\nSidoo kale dhakhaatiirtu waxay isticmaalaan dawadaan markay doonayaa inay qaliin ku daweeyaan burooyinka minka, isla markaas dawadu waxay yaraynaysaa miisaanka burooyinka si qaliinku u fududaado.\nDhamaan noocyadaan iyo kuwo kale ayaa lagu daweeyaan burooyinka minka.\nW/Q: Dr Faris Al Attas


Madaxa HAAB ee JWXO Mudane Sheikh Diirane oo Magaalada Port Elizabeth si diiran loogu soodhaweeyay bulshada qaybaheeda kaladuwana kulamolayeealn doona.\nDec 6, 2012 (QOL) Wafdi uu hogaaminaayo Madaxa Hogaanka Abaabulka & Arimaha Bulshada iyo A Jabhadda Wadiniga Xoreynta Ogaadeenya (JWXO) Mudane Sheikh Maxamed Cabdi Yaasin (Diiranae) dhawaanahanba ku sugnaa wadanka Koonfur Afrika ayaa maanta ka dagay garoonka diyaaradaha Magaalada Port Elizabeth ee xarunta Gobolka Eastern Cape islamarkaana ah xarunta Jaaliyada Ogaadeenyab ee Koonfunta Afrika.\n\_Masúulka oo siheer sare ah wadankaas loogu qaabilayay waxaa safarkiisa PE ku wehelinayay Magaalada Johannesburg kaga hor tagay Madaxa Hogaanka Abaabulka & Arimaha Bulshada ee Jaaliyada Ogaadeenya ee Koonfun Afrika Halgame Daahir Axmed ( Korneyl Cadde), wafdigan waxaa si wanaagsan u soo dhaweeyay Mas'uuliyiin ka tirsan Jaaliyada Ogaadeenya oo uu horkacaayay Gudoomiyaha Jaaliyada Ogaadeenya Halgame Bashiir Muxumed. Mudane Sheikh Maxamed Cabdi Yaasiin (Diirane) ayaa shirar waa weyn ku qabtay Magaalooyinka Johannesburg, Pretoria & Magaalooyin kale oo wadanka Koonfur Afrika ka mida ah, Masúulka ayaa shirkiisa ugu horeeya ku qaban doona Magaalada Uitenhage Maalinta Jumcaha oo barito ah 07/12/12 waxaana la rajaynaya inay dad badani kafaa'iidaysan doonaan.\nMudane Sheikha Diirane ayaa ah rug cadaa ku xeel dheer arimaha guud ahaan Geeska Afrika gaar ahaan Ogaadeenya waana waayo arag goob joog ka ahaa 3 dii Halgan ee qori isu dhiibka ahaa ee dhamaantood xoraynta Ogaadeenya loo abuuray halgamadaas oo uu ugu dambeeyayay uguna facweynyahay midkamaanta socda ee ay JWXO majaraha u hayso sheikhuna uu Mas'uuliyiinta ugu saraysakamid yahay.\nShirarka uu Mudane Sheikh Diirane qaban doono wararkeena dambe kala soco hana ka dheeraanin Qorahay Media oo marwalba warar hufan kaa haqab turaysa.\nKhayr iyo Barako\nPE, Koonfur Afrika


Golaha Wasiirada Jubbaland oo walaac ka muujiyay xaalada Gobalka Gedo (Sawirro) – Idil News\nGolaha Wasiirada Jubbaland oo walaac ka muujiyay xaalada Gobalka Gedo (Sawirro)\nShirka golaha wasiiradda Dowlad Jubbaland oo todobaad walba la qabto ayaa waxaa maanta shir guddoomiyey Madaxweyne ku xigeenka 1-aad ee Jubbaland ahna kusimaha Madaxweynaha Jubbaland Mudane Maxamuud Sayid Aadan.\nWaxaana shirka maanta looga hadlay qodobo dhawr ah oo ay kamid ahaayeen baaq nabadeed oo ay goluhu u direen golaha beelo walaalo ah oo ku dagaalamaya deegaanno ka tirsan gobolka Gedo.\nSidoo kale golaha wasiiradda ayaa waxay walaac ka muujiyeen mashaariic horumarineed oo lagu fulin lahaa gobolka Gedo in laga fulin waayay kadib markii ay faragelin ciidan ku samaysay Dowlad Federaalka Soomaaliya.\nIntii uu socday kulanka golaha wasiiradda Jubbaland ayaa waxaa warbixinno laga dhageystay wasaaraddaha Haweenka iyo xuquuqul insaanka, Deegaanka iyo Dalxiisa, Xannaanadda iyo xoolaha iyo wasaaradda Dekedaha iyo Gaadiidka Badda.\nMarkii kulanka soo idlaaday waxaa warbaahinta la hadlay Wasiir ku xigeenka wasaaradda warfaafinta iyo hannuuninta dadweynaha Jubbaland Faarax Macalin Bishaar.


Maxaad noo xadi weyday? | Somaliland.Org\nMaxaad noo xadi weyday?\nApril 29, 2010\t‘Immika ayuu kabo’la-yahay, imisaanu lahayn intaan duca-qabbedu ku soo gaadhin ka fara-qabso. Waar qof maaha, waa mid liita oo aan loo hoyan.’\nWeedhahan marar kalla duwan oo badan ayaa laga yaabaa inaad maqasho ruux si hiifleh wejiga looga saarayo ama lagu xamanayaba. Haddaad maqasho qof sidaas la leeyahay, waxaa lagu haystaa waa ‘Maxaad noo xaddi weyday! Haa, maxaad noo boobi weyday intii aad maamulka ku jirtay ee meel dan-guud ah xilkeedu gaar kuu saaraa oo aad u fara madhantahay ayaa lagu eedaynayaa;\nWaxaynu ka hadlaynaa, xatooyo aan la iska waanin, balse, la isku guubaabiyo; waa qiso aan muran ku jirin in wiilka ama gabadha loo diro hawl umaddeed, tusaale ahaan hay’addaha kala duwan ee dawladda midkood in lagu dhiiri-geliyo xatooyadda xoolaha dadweynaha; haa’ weliba inta uu is-leeyahay wanaagaaga ayay rabaan ayaa ku boorisa inuu ka urursaddo xaaraan badan. Muhmal kumma jiro in ruuxa reerkoodu la raadiyo meel dhac-dhac leh. Haa, meel balaayo iyo naari ka soo dhacayso oo ay og-yihiin in aan la mahaddin haddii maalmo la nuugo, ayaa haddana lala doonayaa oo lagula dagaalamayaa;\nEedaysanuhu waa saaxiibkey hebel, sanad ka hor ayuu shaqo cidhiidhi ah ka helay, laan ka mid ah. Wasaaradda maaliyadda, mushaharkiisa kooban ayuu ku ekaaday laakiin, halkii uu amaan iyo dalacsiin filayay ayaa loo tartamay xilkii uu hayay. Waayo, markiiba, waa la isla arrkay; haa, waxaa lagu arrkay doqoniimo, Kan ka sareeya, ma sooryeeyo, kan ka hooseeyana santi umma dhiibo, Odayadii meesha u ergeeyay imtixaan ma jirin elayne, iyagana maalin shilin uma uu dhiibin. Muxuu u dhiibaa, isba naftiisa ma siiyo’e. laakiin, taas ma ku joogayaa meesha waxa lagu ciqaabay dadkiisu diiday inuu dhinac ka raaco, haddii markii horeba musuq ku raadiyay shaqo, muxuu maasuq inta uu sameeyo caruurtiisa maal ogooneed ugu korin waayay. waa kan maqaaxidii soo fadhiistay ee weliba la leeyahay, awalba meesha wax aan cidhiidhi ahayn kumma aad kordhine, Bagaa laguu soo eryay.\nHala yaabin, akhriste, waxa laga yabaa in adiga laftaadda lagugu canaantay maxaad noo xaddi weyday, haddii aan lagugu canaanana, aad qudhaadu qof kale, ku dhaliishay sababta uu kuu dhici waayay. Haddii aanad ku hiifina, la arrkee inaad ogtahay oo aanu kaa fogeyn ruux fara-madhan oo lagu tilmaamo ma shaqeyste aan faa’iido lahayn. Maadaama oo aanu gaar u oodan xoolo aynu wadda lahayn oo inaga dhexeeyay.\nWaxaase iga su’aal ah tuugu miyuu kalla sareeyaa’ ?\nMaxaan jawaab kaaga sugayaa’ haddii aanu kalla sareyn maxaad ka gurriga u soo dhacana u dishaa, u xidhaa unna yastaa. Kan gurriga kaa dhistayna u ammaantaa, u buunbuunisaa, unna jecelahay inuu fara-guudkood inagaga laaluusho waxeena:\nMa tuugii tolkaa kan danbe ee aynu amaanaynaa, ka horena waa belaayo soo dhacday? Mise, wuxuu ku sharfan-yahay xoolaha badan ee uu sifaha khaldan u qaatay; kan gurriga u dhacayna, nacasnimaddiisu waa inuu soo guday goor madow oo uu qof kalli ah baadhay, halkii uu ummadda oo dhan saameyn lahaa;\nMa filaysay in casrigu noqon doono tuuga oo la kala naqaysto iyo in qofku diido in kellidii la xaddo, balseuu ku farxo in si guud ummadda loo baadho; ku tiigaali maayo,’ waxaa igaga fillan shacbiga inaan u soo qabto bayd Abwaan Hadraawi ku leeyahay’ “Xilkii dadnimay gabeen\nXuquuq dadnimay rabaan\nWanaag damaciis hayaa”\nHadraawi waxaan ka fahmay, oo uu tilmaamayaa haddii si kale loo dhigo murtidiisa, is diidanaanta ku jirta, ruux Maxkamadda la taagan Laaluush ee haddana raba oo ku doodaya in cadaalad loo xukumo. Marka horeba caddaalad darro ayuu wax ku doonayay haduu eex doon ahaa, markaa malaha waxaa haboon in aanu sharci raadin;\nTa kale, haddii aynu ku waanino ubadka inay inoo soo boobaan shacbiga, maxaynu ku doonaynaa wanaag;\nKan labaad ee ku dhaqma waanada dadkiisu ugu jeediyo inuu wax dhaco, isagana waxaan u soo qabanayaa tuduc Islamaansaddaas Dabahuwan ee Hadraawi ka mid ah, waxa uu yidhi’ “Damiirku hadduu qallalo\nHadduu dufan-raadis yahay\n…… ………. …\nDenbay kala boobayaan\nDushooda ma eegayaan\nDux bay kaga fooraraan\nSi bay u dar-jiidhayaan\nDalqay wax ku eegayaan\nDil bay u hamuumayaan\nDibnay la haliilayaan\nDedaal ma haleelayaan\nDaryeel ma hanbaynayaan\nDardaaran ma dhuuxayaan\nDigniin ma dhabaynayaan\nDharaar kama doodayaan\nHalkay ku dambaynayaan\nDayow kama toosayaan.\nWax-diiddo markay jirtaa\nWax-doonkuna meel-mar yahay\nNaftana dabar baa xaslada\nDibsooduna waa ammaan”\nQalinka; Mustafa Sh. Cumar\nPrevious PostHalkan ka daawo Shirkii Jaraa’id ee Komishanka Doorashooyinku kaga hadleen DiiwaangelintaNext PostXildhibaan Siciid Cilmi Rooble oo beeniyay Warar laga baahiyay mabda’iisa siyaasadeed\tBlog


Galmudug Oo Guul Ka Gaartay Dhigooda Puntland\nHomeWararka CiyaarahaGalmudug oo guul ka gaartay dhigooda Puntland\nDecember 27, 2020 Wararka Ciyaaraha, Horyaalada Kale 0\nKooxda Galmudug ayaa markii ugu horeysay taariikhda u soo baxday finalka koobka maamul goboleedyada iyo gobolka Banaadir ka dib markii ay 2-1 kaga badiyeen kooxda Puntland ciyaar adag oo aad u xamaasad badneyd oo ka dhacday garoonka Eng Yariisow ee magaalda Mudqdisho.\nLabo gool uu saxiixay Maxamed Maxamuud ayaa guusha u sahlay Galmudug iyagoo finalka ku sugaya kooxdii soo baxda Banaadir iyo Koonfur Galbeed oo Isniinta ciyaaraya.\nKulankaan ayaa si weyn loo xiiseynayay madaama uu ahaa semi-final iyadoo garoonka Eng Yariisow ee magaalada Muqdisho ay sii buux dhaafiyeen taageerayaasha saacad ama labo saacadood ka hor inta aysan bilaabanin ciyaarta.\nGalmadug ayaa hogaanka ku hormartay daqiiqadii 3aad ee ciyaarta iyadoo uu shabaqa u soo taabtay Maxamed Maxamuud ka dib karoos laga soo dhigay garabka bidix laakiin seddex daqiiqo ka dib Puntland ayaa jawaab degdeg ah ka bixisay iyoo Cabdi Qani Axmed uu madax ku dhaliyay koorno la soo qaaday.\nPuntland ayaa ku dooday gool bartamihii qeybta hore markii kubad uu difaacay goolhayaha Galmudug ay ku doodeen inay dhaaftay xariiqda goosha laakiin garsooraha ayaa ka biyo diiday.\nFursado fiican ayay labada kooxood kala heleen qeybtii hore laakiin waxaa lagu kala nastay barbaro gool iyo gool ah iyadoo ay si weyn u sareysay xamaasada ciyaarta.\nBilowgii qeybta labaad labada kooxood ayaa dardar ku bilowday iyagoo durbadiiba fursado halis ah kala helay.\nSaacad markii ay socotay ciyaarta Galmudug ayaa hogaanka ciyaarta ku soo laabatay markii kubad kor loo tuuray uu u booday Maxamed Maxamuud oo shabaqa ku taabtay isagoo kaga hormaray goolhayaha iyo daafaca Puntland.\nXamaasada ciyaarta ayaa sii kacday bartamihii qeybta labaad iyadoo Galmudug ay soo mareen fursdado ay ciyaarta ku dili kareen laakiin waa ay iska qasaariyeen halka Puntland ay dooneysay inay ciyaarta ku soo laabato oo ay hesho goolka barbaraha, waxaa iyagana laga beeniyay dhowr fursadood halka rigoore ay ku doodeen balse uu garsooraha ka diiday.\nInkastoo Puntland ay raadisay goolka barbaraha hadana waa ay awoodi waayeen inay dhaliyaan iyadoo ciyaarta ay ku soo dhamaatay 2-1 oo ay guusha ku raacday Galmudug oo markii ugu horeysay u soo baxday finalka.\nPuntland oo labadii jeer ee la qabtay tartanka gaartay finalka islamarkaana qaaday hal jeer ayaa sannadkan ku hartay semi-finalka.\nGalmudug waxay finalka ku sugayaan kooxdii berri soo baxda Banaadir iyo Koonfur Galbeed oo iyadana la filayo inay sidii kulankii maanta oo kale u xiiso badnaato.


Wasaaradda Beeraha Oo Tababar Ku Sabsan La Dagaalanka Cayayaanka Khudaarta Ku Dhasha U Qabatay Dad Beeralay Ah | SDWO.COM & SomalilandNews.net\nWasaaradda Beeraha Oo Tababar Ku Sabsan La Dagaalanka Cayayaanka Khudaarta Ku Dhasha U Qabatay Dad Beeralay Ah\nPublished on March 28, 2018 by sdwo · No Comments\nHargaysa (SDWO): Wasaaradda horumarinta beeraha jamhuuriyadda Somaliland ayaa ka jawaabtay dalab hore ugaga yimid beeralayda dalka oo ahaa in wax lagala qabto cayayaanka aafeeyey wax soo saarkii khudaarta.\nWaxaanay bilawday sidii loola dagaalami lahaa cayayaanka ay khubaro ku takhusustay beeralayda dalka qaarkood ku tababari doonaan sida ugu wanaagsan ee loola dagaalami karro cayayaanka ku dhasha khudaarta.\nIyadoo baaqii beeralayda laga jawaabayo ayaa maanta agaasimaha guud ee wasaaradda beeraha waxa uu tababar ku saabsan la dagaalanka cayayaanka ku dhasha ee cunna noocyadda kala duwan ee khudaarta u furay xubno ka socday beeralayda dalka.\nTababarkaasi ayaa beeralayda lagu tababarayey sidii ay ula dagaalami lahaayeen ayaa si gaara u khuseeyey cayayaanka loo yaqaano Tuta Absulata (oo beeralayda u taqaano Magafe).\nCodsigaasi oo ahaa waxyaabaha u badan ee ay beeralaydu ka cabanaysay Safarkii masuuliyiinta wasaaradda beeruhu ku tageen badi deeegaanada Beeralayda ah ee dalka.\nKaasoo ah sidii loola dagaalami lahaa khubaro ku takhusustay oo beeralayda ku tababari doonta la dagaalankiisa u dalbadeen.\nMaxamed Cilmi Aadan, ayaa waxa uu xubnaha beeralayda ka socday kula dar daarmay inay iyaguna beeralaydii kale ee deegaanada ay ka yimaadeen gaadhsiiyaan, marka ay cilmi la dagaalanka cayayaanka khudaarta ku dhasha qaataan.\nWaxaanu yidhi “Aad baan ugu faraxsanahay inaanu ka soo jawaabno dalabkii beeralayda ee ahaa in wax lagala qabto cayayaanka ku dhasha khudaarta gaar ahaan cayayaanka aad u taqaanaan magafa, waxaanan rajaynayaa cilmiga aad halkan ka qaadataan inaad ku dabaqi doontaan wax ka qabashada beerihiina, isla markaana gaadhsiin doontaan beeralayda kale.\nTababarkan oo ka dhacay Hotel Xaraf ee magaalada Hargeysa waxa ka soo qayb galay xubno ka socda beeralayda dalka, iyada oo ay wasaaradda ka taageertay hay’adda GIZ.\nTababarkan la dagaalanka cayayaanka ayaa waxa uu ka dambeeyey ka dib markii masuuliyiinta wasaaradda horumarinta beeraha oo uu hoggaaminayo wasiirka wasaaradda Axmed Muumin Seed safar ku mareen badi deegaamada Beeralayda ah ee dalka, kaasi oo waxyaabaha u badan ee ay ka cabanayeen ahaa Cayayaanka khudaarta ku dhasha.


Yaa u sababa hoos u dhaca heerka waxbarasho ee dugsiyada dawladdu maamusho? • Oodweynenews.com Oodweyne News | Oodweynenews.com Oodweyne News\nYaa u sababa hoos u dhaca heerka waxbarasho ee dugsiyada dawladdu maamusho?\nSeptember 17, 2019 | Published by: dawlad\nBurburkii Dalka guud ahaan, waxa sidoo kale bur-buray dhammaan adeegyadii bulshada sida waxbarashada iyo Caafimaadka.\nHaddaynu ka hadalno dhinka waxbarashada, waxa burburay dugsiyadii dalka ka jiray iyo gebi ahaan habka iyo hannaankii waxbarasho. Markii dalka dib loogu soo laabtay, waxa la yagleelay waxbarashadii iyadoo barayaal wadaniyiin ahi is xilqaameen kuna bilaabeen dhismayaashii burburay oo haba yaraatee aan la hayn kaabayaashii waxbarasho. Dugsiyadaasi may lahayn hadh ama saqaf sare oo ardayda ka difaaca ama ka celiya kulka falaadhaha qoraxda ee toos ugu dhacayey iyaga oo hadhka gidaarka hadba dhinac u raaci jiray. Ma jirin kuraas ay ardaydu ku fadhiisato iyo miisas ay wax ku qortaan midnaba. Waxa kuraas u ahaa daasado, miisasna dhabtooda ayaa u ahayd.\nMuddo ka dib, waxa la billaabay in la dayactiro dugsiyadii iyo kaabayaashii waxbarasho intii suuro gal ahayd. Sidoo kale oo la bilaabay in gunno yar oo kooban loo qoro barayaashii sida mutadawacnimada ah u bilaabay hawsha.\nMa jirin wax manhaj ah oo barayaashu ay ka midaysanyihiin. Macalin kastaa waxa uu adeegsan jiray hadba wixii buug waxdhigiseed ah ee uu heli karo. Muddo ka dib ayaa Wasaaradda Waxbarashadu ay billawday in ay midayso manhajka ay barayaashu raacayaan.\nWaxa la billabay in la tayeeyo hanaanka waxbarashada dalka. Waxa si fiican u shaqeeyey waaxaha iyo xafiisyada kala duwan ee Wasaaradda Waxbarashada. Waxa kordhay tirade ardayda dugsiyada la qorayo iyo sidoo kale tirada barayaasha ka hawl gala. Maalinba maalinta ka danbaysa, waxa la dareemayey isbeddel togan hor leh dhanka waxbarashada.\nHordhacaa kooban ka dib, maxaa xigay?\nSu’aasha is weydiinta mudani waxa ay tahay yaa ka masuul ah hoos u dhaca ku yimi waxbarashada Dugsiyada ay Dawladdu maamusho?\nHoos u dhaca waxbarasho ee dugsiyada ku jira gacanta Dawladdu maaha mid maanta bilabmay ee waa mid la kowsaday markii uu Xisbiga Kulmiye la wareegay hogaanka Dalka. Maalinba maalinta ka danbaysa waxa isa soo tarayey dib u dhac ku imanayey dugsiyada ay Dawladdu maamusho. Waalidiin tiro badan ayaa Waxbarashada ubadkooda u wareejiyey dugsiyada gaarka ah. Dib u dhacaas waxa loo sababayn karaa qodobadan hoos ku xusan.\n⦁ Markii ay talada la wareegtay xukuumadda kulmiye 2010 kii, waxa ay ku dhawaaqday in waxbarashada aasaasiga ahi ay tahay lacag la’aan(FPE), taasi waxa ay keentay lacagtii yarayd ee waalidku siin jiray dugsiga meesha ka baxdo taa beddelkeedana xukuumaddu la warregto. Maba xuma, balse waxa lacagta wasaaraddu ka yaraatay tii uu macalinku waalidka ka heli jiray. Waxa sidoo kale la waayey lacagihii dugsigu ku bixin jiray biyaha, nadaafadda iyo dyactirka intaba. Lacagtaas oo maamulku ka dhex samayn jiray dakhliga guud ee dugsiga. Ma jirin kharash dheeri ah oo wasaaraddu ugu talo gashay dugsiyaas.\n⦁ Waxaa hoos u dhac weyni ku yimi deegaankii dugsiyada. Waxa joogsaday dayactirkii ay wasaaradu ku samayn jirtay dugsiyada. Iyadoo dakhligii lagu bixin jiray loo adeegsaday dano gaar ah.\nArgagax ayaa ku dilaya marka aad aragto goobaha waxbarasho ee wasaaraddu gacanta ku hayso. Dugsiyadan idiin muuqdaa waxa ay ku yaalaan Caasimadda Hargeisa. Maxaa laga filayaa Dugsiyada ku yaala Ceerigaabo, Sool ama Awdal.\n⦁ Waxa hoos u dhacay isla xisaabtankii maamulka iyo barayaasha ee dugsiga dhexdiisa. Maamulku waxa uu gacanta ku hayey dhaqaalaha la siiyo baraha waanu la xisaabtami karayey, balse markii taasi meesha ka baxday waxa meesha ka baxay la xisaabtankii maamulku baraha la xisaabtamayey.\n⦁ Kormeerka wasaaradda waxbarashada oo noqday mid fadhiid ah. Waaxda kormeerka dugsiyada waa tii kormeeri lahayd shaqada iyo hanaanka shaqaalaha. Xubinta kormeerka ah eek u qoran dugsiga waxa la arki jiray maalmaha ay barayaashu mushaharka qaybsanayaan, wakhtigii dugsigu lacagta qaadi jiray taas oo macalin kastaa garooc yar u tuuri jiray kormeeraha, isaguna war fiican oo malaawaal ah ka gudbin jiray dugsiga. Maantase, waaba yartahay inta xubin kormeeri dugsi timaaddaa.\n⦁ Hawlwadeenada Wasaaradda waxbarashada oo halkii ay la tartami lahaayeen dugsiyada gaarka ah ku mashquulay cambaaraynta iyo dhaleecaynta dugsiyada gaarka ah iyaga oo hadh iyo habeen TV ka hadlaya kuna mashquulsan dhaliil iyo cambaarayn cid kale halkii qorshe hawleed la iman lahaayeen.\n⦁ Ma jirto daraasad ama warbixin waxbarasho oo khuseeya waxbarashada Dalka oo wasaaraddu la wadaagto bulshada. Taasi waxa ay keentay in aan marnaba baadhitaan buuxa lagu samayn hoos u dhaca iyo waxa keenay toona.\n⦁ Dugsiyada qaar ayaa waxa ay ku dhawyihiin in ay xidhmaan qorsha xuma awgeed waxa ka mid ah Dugsiga Sare ee Maxamed Aadan Sheef iyo kuwa kale oo la mid ah.\n⦁ Barayaal badan ayaa u digo rogtay dugsiyada gaarka sababo dhaqaale awgeed.\n⦁ Waxa ay ayaan darrada ugu weyni tahay, in aanay jirin sannad ay wasaaradda Waxbarashada iyo Saynisku ka dhaqaale iyo itaal roontahay maanta. Lama odhan karo dhaqaale yaraan ayaa sal u ah mushkiladda.\n⦁ Agasimayaasha iyo agaasime waaxeedyada oo u badan niman dhalin yaro ah, waa kuwo la odhan karo xalkoodu waa mid ku salaysan caadifad iyo khibrad yari. Waa niman uu koobanyahay wakhtiga ay u huraan hawl maalmeedkooda shaqo, balse taa beddelkeeda wakhti badan ku bixiya fadhiga majlisyo ay isugu yimaadaan kuna gorfeeyaan arimaha loo igmaday iyagoo soo saara go’aamo mirqaan lagu bineeyey oon meel mar noqon Karin.\nIsku soo wada xooriyoo qodobadaa aan kor ku soo xusay iyo kuwo kale oo tiro badaniiba waa kuwa halkaa dhigay Dugsiyada ay Dawladdu maamusho.\nKuma faraxsanin oo waa ubadkayagii iyo kuwo la mid ah kuwa wax ku bartaa, waxase keenay in aanu xusno markii ay dadkii hawshaa loo igmaday ku mashquuleen meel kale iyo cid kale oo doorkii ay lahayd ka soo dhalaashay.\nDugsiyada Gaarka ahi waa isha keliya ee maanta ay bidhiiqsato Wasaaradda Waxbarashada iyo Saynisku. Nasiib darro, tiina waxa ay rabtaa in gacanteeda iska riddo.\nNin dawee la leeyhay,\nDanbi uu badh leeyahay,\nXalks doon la leeyahay,\nInuu daaro ma ogola ,\nDeebaaqda mililka leh.\nAbwaan Gaariye Alle ha u naxariisto.\nWaxa aan kaga hadli doonaa maqaalka kan xiga haddii Rabbi ogolaado.\nCabdicasiis Xasan Faarax.\nQormadii koobaad ee taxanahan waxaynu kusoo aragnay guudmar kooban oo ku sabsan taariikhda waxbarashada dalka iyo bilawgii dugsiyada gaarka ah…


Madaxda Dalka oo ka hadlay Dilalka lagu hayo Howlwadeenada Warbaahinta dalka | KEYDMEDIA ONLINE\nMadaxda Dalka oo ka hadlay Dilalka lagu hayo Howlwadeenada Warbaahinta dalka\nMuqdisho (KON) - Madaxweyne Xasan Sheekh Maxamuud ayaa si kulul u cambaareeyey falkii isku dayga dilka ee loo geystay Wariye Maxamed Maxamuud Timacadde.\nMadaxweynaha wuxuu isla markaana hay’adaha amniga ku amray in sharciga la horkeeno cidii isku dayga dil u geystay Timacadde oo haatan isbitaal ugu jira dhaawacii ka soo gaaray falkaas arxan la’aanta ah.\nMadaxweynaha ayaa ugu danbeyntii yiri ”Looma dulqaadan doono falalka sida tooska ah loogu raadsanayo wariyeyaasha Soomaaliyeed, dowladdana waxaa ka go’an in maxkamadda la soo hortaago cid allaale iyo cidii lagu helo inay ka danbeeyaan falalka noocan oo kale ah.”\nRW Saacid oo ka hadlay Dilka Timacadde\nRa’iisul Wasaaraha Xukuumada Federaalka Soomaaliya Mudane Cabdi Faarax Shirdoon “Saacid” ayaa si kulul u cambaareeyey beegsiga lagu hayo howlwadeenada warbaahinta dalka.\nRa’iisul Wasaaraha ayaa wax laga xumaado ku tilmaamay dhaawaca ay maanta kooxo hubeysani u geysteen wariye ka howlgala TV-ga Universal, laguna magacaabo Maxamed Maxamuud Timacadde, waxaana uu ku tilmaamay falkan mid ka baxsan bani’aadannimada isagoo caafimaad dag dag ah u rajjeeyay wariyaha la dhaawacay.\nAfhayeenka Xukuumada Soomaaliya Mudane Ridwaan Xaaji Cabdiwali oo saaka booqday dhaawaca wariye Timacade oo la dhigay isbitaalka Madiino oo gurmad caafimaad loogu fidinayay wariyaha ayaa sheegay in falalka noocan oo kale ah ay yihiin kuwo la doonayo in sawir khaldan looga bixiyo amniga ka jira dalka.\nDhanka kale, afhayeenka xukuumada ayaa xusay in kooxaha nabadiidka iyo qaswadayaashu ay mar kasta doonayaan inay aamusiyaan warbaahinta xorta ah ee dalk, dawladduna ay la xisaabtami doonto dhagar-qabayaasha gaysanaya dilalkani.


“Musuqii Ugu Xuma Somaliland Wuxuu Ka Dhacay Somaliland 7dii Sanno Ee Siilaanyo Xilka Hayay W/Q Mohamed Abdi Hassan Diridhaba | Berberatoday.com\n“Musuqii Ugu Xuma Somaliland Wuxuu Ka Dhacay Somaliland 7dii Sanno Ee Siilaanyo Xilka Hayay W/Q Mohamed Abdi Hassan Diridhaba\nMusuqii ugu xuma Somaliland wuxuu ka dhacay 7 dii sanno ee Siilaanyo xilka hayay, Tuuga tuug loo yaqaano ee Somaliland guryaha u dhaca naf ba u gaysay tuuganimada, laakiin tuuga jeebadahu u buuxaan ee xatooyaddu ka noqotay dhaqan iyo caado kaasi magaca tuuganimadu waa ka shaadh yaryahay waa in magac ka liita tuug loo raadiyo.\nXaqiiqdii waxaan aaminsanahay lacagta iyo hantida qoyska Siilaanyo dalka ka saareen ee ay ku bedesheen guryo iyo saamiyo dalka Emirateka laga furtay inaanay taariikhda musuq maasuqa ee Soomaalida hore usoo marin, xita ku dar cahdigii Maxamed Siyaad Barre dalka ka talinaayay.\nLacagaha iyo hantida ay ku qorteen shakhsiyaad ee ah hantidii danyarta laga xaday cadad iyo qiyaas ma laha.\nIlaahay waxaan ka baryay wakhti dhaw ayaan sallaad subax dhameeyay eh, inuu Allah meel xun bado kuwii hantida maatida, caruurta iyo ummadda tabaalaysan boobay, ilaahay adduunyadda iyo aakhiraba kuma liibaniyo, kuwa ubadkoodii u gartay inay xaaran ku quudiyaan waan huba in Allah maalin kale u kala gar qaadi, Ilaahay waxaan ka baryay inuu adduunyadda koonkeedana ku tuso abaalkooda.\nKuwa xoolo aanay habeen shaqaysan la siiyay ee xoolahii danyarta ubadkooda iyo ooridooda ku quudinaya Allah waxaan ka baryay inaanu u barakayn.\nAwood ma lihi aan ku xisaabiyo, haddaan awood hayana allah igu oge waan ka soo celin lahaa, laakiin awoodaydu waa inaan Allah gacmaha u hoos dhigo.\nKuwa ummadda xoolaheeda boobay ha yaraato ama ha badate waynu u joogi doona siday adduunkan korkiisa ugu nooladaan\nWaxaan idinka codsanaya inaad Aaminta badisaan in Allah ducada inaga aqbalo


Maamulka Gobolka Banaadir oo bilaabay tirakoobka Shaqaalaha Go... | Universal Somali TV\nMaamulka Gobolka Banaadir oo bilaabay tirakoobka Shaqaalaha Gobolka\nMaamulka Gobolka Banaadir ayaa bilaabay tirakoobka Shaqaalaha Dowladda hoose ee Gobolka Banaadir oo aan la ogeyn tiro ahaan inta ay la eeg yihiin.\nDuqa Muqdisho ahna Gudoomiyaha Gobolka Banaadir Mudane Cabdiraxmaan Cumar Cusmaan (Eng. Yarisow) ayaa sheegay in ujeedka ugu muhiimsan ee tirakoobka shaqaalaha Dawladda Hoose ay tahay sidii la iskugu xiri lahaa nidaamka shaqaale ee Dawladda dhexe iyo kan Maamulka, si meesha looga saaro dadka labada meelood ka shaqeeya.\nGudoomiyaha ayaa tilmaamay in Maamulka Gobolka Banaadir uu in muddo ah ku howllanaa sidii shaqaalaha Dawladda Hoose u shaqeeya lagu diiwaangelin lahaa, iyadoo howshan ay iska kaashanayaan Wasaaradda Shaqada, Shaqaalaha iyo Wasaaradda Maaliyadda.\nDuqa Muqdisho ayaa warbixin ka siiyay Wasiirka Shaqada iyo Shaqaalaha Mudane Saalax Axmed Jaamac nidaamka shaqaaleysiinta Gobolka Banaadir iyo habraaciisa, isagoo xusay in labada dhinac ay iska-kaashan doonaan sidii loo kordhin lahaa tayada iyo xirfaha shaqaalaha .\nWaa markii ugu horeysay oo tirakoob lagu sameeyo Shaqaalaha Maamulka Gobolka Banaadir oo ka hawlgala dhamaan Degmooyinka Gobolka.\nKan-xigaSaraakiisha Militariga oo sheegay Sha...\nKan-horeMadaxweynaha Puntland oo la kulmay Ma...\n45,934,966 unique visits


Rag Lala Xiriirinayo Al-shabaab Oo Lagu Qabtay Hargeysa – Goobjoog News\nRag Lala Xiriirinayo Al-shabaab Oo Lagu Qabtay Hargeysa\nCiidama ammaanka Somaliland ayaa howlgal ay ka sameeyeen magaalada Hargeysa, waxay kusoo qabteen 6 ruux oo lala xiriirinayo iney ka tirsan Xarakada Al-shabaab.\nRaggan mid kamid ah waxaa laga qabtay Masjid ku yaalla Hargeysa, halka Shanta kale laga qabtay hoy ku yaalla magaaladaasi.\nSaraakiisha amniga ee ciidanka Somaliland ayaa u sheegay warbaahinta in raggan la qabtay ay maleegayeen falal amniga ka dhan ah, islamarkaana warbixin ay heleen kadib ay ku guuleyseen iney soo qabtaan.\nMaxamed Muuse Diiriye, oo ah wasiiru dowlaha wasaarada amniga Somaliland ayaa sheegay in ay ka feejigan yihiin xilli walbo weeraro argagaxiso oo ka dhaca Hargeysa.\nShacabka Somaliland ayuu ugu baaqay in si wadajir ah looga shaqeeyo kahor tagga waxa loogu yeero argagaxisa iyo cid walbo oo amniga maamulkaasi wax u dhimana.\n“Dadweynaha reer Somaliland waa ciidan, waa gacmihii ciidanka nabadgalyada, waxaan ku baraarujinayaa iney ciidanka la shaqeeyaan oo ay kala shaqeeyaan howlaha amniga, howlgallada la sameeyay shacabka ayaa kala shaqeeyay ciidanka, wixii aad dareentaan shacabow lasoo socodsiiyo ciidanka qaranka” ayuu yiri Mr. Diiriye.\nSomaliland ayaa marar badan xirtay dad ay sheegeyso iney xiriir la leeyihiin Al-shabaab, balse badi lama arag iyaga oo maxkamad lasoo taagay.


#Rubin “Si Qaldan Ayey Soomaaliya ugu Ciyaareysaa gacmaheeda khilaafka Badda ee Kenya” - Get Latest News From Horn of Africa\n#Rubin “Si Qaldan Ayey Soomaaliya ugu Ciyaareysaa gacmaheeda khilaafka Badda ee Kenya”\nHay’ad dalka Maraykanka ka dhisan kana mid ah kuwa saameynta ku leh Maamulka Madaxweynaha Maraykanka Trump ayaa la safatay dowlada Kenya gaar ahaan khilaafka ka jira labada dowladood ee Soomaaliya iyo Kenya ee lahaanshaha dhul badeed.\nThe American Enterprise Institute (AEI) ayaa sheegtay in dowlada Soomaaliya ay si qaldan gacmaheeda ugu ciyaareyso kadib markii ay go’aansatay in ay xaraashto baloogyo ku yaal badweynta Hindiya oo ay sidoo kale sheeganayso dowlada Kenya.Sarkaal ka tirsan hay’ada AEI Michael Rubin ayaa sheegay in go’aanka Madaxweynaha Soomaaliya Farmaajo ay sii dhaawacayso ganacsiga ka jira dalka Soomaaliya.\n“Talaabada Dowlada Soomaaliya ma ahan mid macne sameyneysa iyadoo ku tiirsan AMISOM iyo dowlada Kenya oo ka mid ah AMISOM dhowrista amniga.”ayuu sii raciyay Rubin.\nSarkaalkan ayaa sidoo kale sheegay in dowlada Soomaaliya ay tahay inay ogaato masiibooyin tobanaan sano ka jirey in qaninimo waqti gaaban ay u keeni karto qiime aad u sareeya oo aysan awoodin inay u dulqaadato.\n“Farmaajo waxa laga yaabaa inuu isleeyahay shidaalka ku badbaadi dhaqaalaha Soomaaliya oo liita balse soo saarista shidaalka oo uusan awood u lahayn xaalada ayay ugaga sii dari kartaa.”ayuu sii raaciyay mas’uulkan ka tirsan AEI.\nSida lagu daabacay wargeyska Daily Nation mas’uulkan ka tirsan hay’ada AEI ayaa aaminsan in haddii maxkmada caalamiga ah ee ICJ u xukumiso dalka Soomaaliya dhulbadeedka la isku haysto inaysan awoodin dowlada Soomaaliya inay difaacato.\nDowlada Kenya ayaa u muuqata inay albaab cusub u fureysa sheegashada dhul badeedka dacwadiisu ay taal maxkamada caalamiga ah ee ICJ iyadoo wax walba u sameyneysa sidii ay ugaga guuleysan lahayd dowlada Soomaaliya oo rajo boqolkii 99 ah ka qabta in loo xukmiyo dhul badeedka lagu muransan yahay.


Jürgen Klopp oo ka hadlay isku aadkii xalay la sameeyay ee tartanka Champions League – Gool FM\n(Liverpool) 27 Agoosto 2021. Tababaraha kooxda Liverpool ee Jürgen Klopp ayaa xaqiijiyay in Group -ka ay kooxdiisa ka gashay heerka Group -yada tartanka Champions League uu yahay mid adag.\nWaxaa xalay la sameeysay isku aadka heerka Group -yada tartanka Champions League xilli ciyaareedka 2021-2022, kaasoo lagu sameeyey magaalada Istanbul ee dalka Turkiga.\nKooxda Liverpool oo tartanka Champions League ku guuleysatay 6 jeer taariikhda, ayaa isku aadkii xalay lagu sameeyay magaalada Istanbul ee dalka Turkiga ka gashay Group –ka B oo ay kula jiraan kooxaha Atletico Madrid, Porto, iyo AC Milan.\nHaddaba sida laga soo xigtay wargeyska “Daily Star” ee dalka Ingiriiska, Tababaraha kooxda Liverpool ee Jürgen Klopp, wuxuu ku sheegay:\n“Isku aadka kaddib waan qoslay, aad ayaan u qoslay, sababtoo ah, sida muuqata waa Group aad u adag.”\n“Kani waa Champions League, waa inaad wajahdaa kooxaha ugu fiican Yurub, sida iska cad qaar ka mid ah kooxahaas waxay ku jiri doonaan group –keena.”\n“Waxaan mar hore la ciyaarnay Porto mana aqaan inta jeer ay tahay, xisaabtuna taariikh ahaan waxay u furan tahay Atletico Madrid iyo AC Milan, marka waxaan u malaynayaa in taageerayaasheena ay tahay inay sugaan tartanka, waana samayn doonaa dabcan.”\nTababaraha kooxda Liverpool ee Jürgen Klopp ayaa wuxuu hadalkiisa ku soo gaba-gabeeyay:\n“Wali waxaan nahay kuwo hami leh, waxaana dooneynaa inaan muujino shaqada adag laga soo bilaabo sanadkii hore.”\nSi kastaba ha ahaatee, Klopp ayaa Liverpool ku hoggaamiyay hanashada Champions League xilli ciyaareedkii 2018/19, kaddib markii ay kulankii finalka ahaa ay ku garaaceen Tottenham Hotspur natiijo 2-0 ah.


Gen Muungaaab”Dowladda hoose Ee Xamar iyo Shacabka Gobolka ayaa iska kaashanaya Nadaafada” |\nGen Muungaaab”Dowladda hoose Ee Xamar iyo Shacabka Gobolka ayaa iska kaashanaya Nadaafada”\nbuy Kamagra Chewable online, generic Zoloft.\nGudoomiyaha Maamulka Gobolka Banaadir Mudane Xasan Maxamed Xuseen Muungaab oo ay wehliyaan qaar ka mid ah Gudoomiyaasha Degmooyinka Gobolka ayaa Xalay waxaa uu Kormeeeray Qaybo ka mid ah Wadada makah al Mukarama oo ay ka socdaan olole nadaafadeed oo Qashinka looga qaadayo Wadadaas.\nGudoomiyaha ayaa waxaa uu Goobaha uu kormeeray kula kulmay shaqaalaha Nadaafada ka wada Wadada oo uu ku Bogaadiyay shaqada ay hayaan waxaana uu Gudoomiyuhu socod ku maray Laamiga Sayidka ilaa Isgooska Dabka Iyadoo la arkayay Gawaarida Qashinka qaada oo Howsha halkaa ka wada.\nMuungaab oo Saxaafada kula hadlay Halka ay ka socotay Howshaas nadaafadeed ayaa waxaa uu sheegay in Dowladda Hoose Ee Xamar iyo shacabka Magaalada oo is kaashanayaa ay Dar dargalin ku sameeyeen Ololaha Nadaafadeed Ee Casimada ka socda waxaana uu shacabka ka codsaday in ay kala shaqeeyaan Maamulka nadaafada oo ah Bilicda Magaalada.\n“Dowladda hoose Ee Xamar iyo Shacabka in ay iska kaashadaan ayay ku soo Noqo kartaa Quruxda Magaalada iyo in qashinka laga sifeeeyo Runtii Waxaan Xiriir la sameynay Shirkado Soomaaliyeed oo aan weydiisanay in ay naga Gacansiiyaan Howshaan Nadaafada ah Dowladda hoose awoodeedaa yar Muqdisho aan quruxdeeda si wada jir ah u soo celino “ayuu yiri Muungaab.


Qoor Qoor oo gaarey Baydhabo | KEYDMEDIA ONLINE\nWaxaa la filayaa in saddexda Madaxweyne ay Shir ku yeeshaan Baydhabo, kahor inta aysan soo aadin Muqdisho oo 10-ka bishan ay uga qeybgali doonaan kulanka Farmaajo iclaamiyay.\nBAYDHABO, Soomaaliya - Madaxweynaha Galmudug Axmed Cabdi Kaariye Qoor Qoor ayaa Maanta ka degay garoonka magaaladda Baydhabo, oo si aad ah loogu soo dhaweeyay, iyadoo uu kaga sii horeeyay halkaasi dhigiisa HirShabeelle Maxamed Cabdi Waare.\nLafta Gareen ayaa ku casuumay labada Madaxweyne shir ay uga arinsanayaan kulanka Muqdisho, maadaama ay horey u saxiixeen heshiiska doorashadda hadda dib loo furay ka hadalkiisa si loo qanciyo Madaxda Jubbaland iyo Puntland.\nAxmed Madoobe iyo Deni ayaa ku dhawaad 2 todobaad ku sugan Muqdisho, iyadoo sharuudo adag wata, oo ay kamid tahay in dowladda u fasaxdo qeybta laga siiyay 55 milyan oo dollar oo World Bank ugu deeqay kabista miisaaniyadda dalka.\nMareykankaa ayaa cadaadis ku saaraya Maamul Goboleedyada iyo Farmaajo inay heshiis loo dhan yahay ka gaaraan arrimaha doorashadda, oo hanaankeeda la isku khilaafsan yahay, xili waqtiga uu sii dhamaanayo.\n0 Comments Topics: baydhabo galmudug lafta gareen qoor qoor\nGunnada oo laga jaray xubno katirsan Baarlamaanka Galmudug\nWarar 2 January 2022 8:27\nBaarlamaanka Galmudug ayaa mushaarka ka jaray ilaa 6- xildhibaan, kuwaas oo ka soo hor jeeda siyaasadda aan qorshaha lahayn ee Qoor-qoor.\nMaxaa kasoo baxay Safarkii Rooble ee Galmudug?\nWarar 18 November 2021 18:00\nYaa kusoo baxay doorashadda Maanta ka dhacday Galmudug?\nWarar 13 November 2021 13:28\nQoor-Qoor oo Xaaf ka reebay tartanka Aqalka Sare\nWarar 10 November 2021 8:06


Maqaal Xiiso Badan: AMISOM Kismayo oo noqotay xeyndaabka xadgudubyada iyo tacadiyada rayidka. | Monday, January 23rd, 2017\tHome\nMaqaal Xiiso Badan: AMISOM Kismayo oo noqotay xeyndaabka xadgudubyada iyo tacadiyada rayidka.\nMar 18, 2014 - 12 Jawaabood\tCiidamada AMISOM oo dalka somaliya u jooga ilaalinta iyo nabad soocelinta dalka Somaliya ayaa waxeey howlgalo nabada lagu sugayo ka wadaan dhamaan gobolada konfuta iyo bartamaha somaliya. Degaano badan oo lagala wareegay Al –Shabaab ayaa waxaa dib loogu soo celiyay gacanta dowlada Federlaka Somaliya taas oo ay ka hirgelisay maamulo dib ugu soo celiyo adeegyadii buslshada ee Al- shaab ka hortagnayeen.\nDegaanada Bay, Hiiran, Shabeelaha Hoose, Shabeelaha Dhexe waxaa ka jira maamulo ay bulshadu ay lee yihiin, waxaa ka howl gala ururo samafal oo ah kuwa caalamiya iyo kuwa maxali ah intaba, kwaas oo wax weyn ka qabata nolosha dadka degaanka degen. Waxaa si weyn hoos ugu dhacay tacadiyadii iyo xadgudbkii ka jiray xiligii Al shaab degaanadaasi. Ciidamada AMISOM ee jooga degaanadaasi waxaay ka qeyb qaatan amaanka gudha magaalayinkaas.\nWaxaase isweydiin mudan ciidanka AMISOM eek a howlgala degaanda Kismayo wax ay ka hayaan degaandaasi, xiligii ay AMISOM la wareegatay KIsmayo waxaa ka bilooday barakcin, Dilala oo geysanayao dadka rayadika ee deeganka hanti boob fara badan iyo kufsi loo geysto hawenka. Ciidanka AMISOM ee Kismayo joogay waxeey hor istaagen in maamul loo dhiso dadka degaanka sida gobolada kale ee AMISOM gacanta ku haysay, waxeena diideen in dawladu la kulanto bulshada degaanka taas oo mucjiso ku noqotay dadka Somaliyed iyo aduunkaba.\nDowlada Federlaka Somaliya, haydaha UN, AU, EU, IGAD iyo ururda xuguuda aadnaha loo gubbiyay tirade iyo magacyada dadkii loo geystay tacadiyada iyo xadgudbka kuwaas oo tiradooda kor u dhaafayso 234 qofood oo isku jira rag, haweyn iyo carrur intaba. Waxaan hacabka Somaliyed u balanqadeynaa in aan i doona soo gudbino liiska asaga ah.\nHadaba AMISOM ta Kismaayo ma waxeey kismayo u joogta in ay noqoto xeendaabaka dadka loo geysto tacadiyada iyo xadgudubka. Habeen iyo maalin waxaa ka socoda Kismayo gudaheeda dilal, barakicin, kufsi taas. Shacabka degaanka waxeey awood u leeyihiin in ay iska dhiciyaan xadgudubyadasi iyo tacadiyaasi balase waxaa muuqada in AMISOM ta Kismayo ay dadkii gacmaha u hayso maleeshiyadka falakaas fulinayo.\nWaxaa haatan soo shaac baxaday in ay AMISOM ta Kismayo ay ku fashilmeen howlgalkoodi iyo la shaqeynta dowlada Somaliya, taas ayaa waxeey keentay in la sameeyo geyb shaanad ee Kismayo u gaar ah. Waxaa kale oo soo shaacbaxaday in usan ka jirin Kismayo amaan shacabku ku seexan karaan xitaa kuwa sheeganaya maamulka Ayaan awoodin in ay ka hadlaan ama kormeeran xaalada magaalda. Amini daradaa inta leg meesha ay ka jirto waa in si deg deg ah wax looga qabataa, waxeeysa ka sii xun tahay goobaha ay ku harsna yihiin maleeshiyaadka Al shabaab\nAbdi Geedi Warsame (Dhumac)\nAdvertisement\tWararkii Ugu Danbeeyay\tTOP DHAGEYSO:- Meel ka mid ah Soomaaliya oo Laga Mamnuucay Raga iyo Dumarka in ay Gaari isla raacaan\nXOG CUSUB:- Laaluushka musharaxiinta iyo baahida xildhibaannada cusub\n- Jan 23, 2017\tMagaalada Muqdisho ayaa waxaa ka socda kulamo joogta ah oo u dhexeeya Musharaxiinta Kursi ...


Qarax ka dhacay Muqdisho 27 Jul 27, 2012 - 4:40:12 AM\nErgada ka qaybgalaysa shirka Dastuurka ee Muqdisho ayaa walaac ka muujiyey xaalada amaan ee magaalada kadib qarax xoogan oo maanta 27 July,2012 ka dhacay meel wax yar u jirta goobta shirku ka socdey ee Iskuulka Booliska.\nIlaa iyo hadda ma jirto war ka soo baxay laamaha amaanka oo ku saabsan khasaaraha Qaraxani geystey balse waxa la sheegey in uu hakad galay shirku maanta oo ergada laga codsadey inay dib ugu laabtaan goobihii degenaanshaha ay ka soo kaceen.\nAxmed Yaasiin Warsame oo kamida ergada Puntland ee Shirka Dastuurka oo u waramay Idaacada Radio Garowe ayaa ka sheekeynaya qaraxan saaka dhacay ka hor intaysan shirka gelin waxana uu guud ahaan dul marayaa shirka maanta waxa lagu balansanaa iyo halka uu marayey.\nShaki ayuu ka muujinayaa Axmed Yaasin habsami u socodka shirweynaha ansixinta dastuurka sida uu u sheegey idaacada Garowe oo ugu horeysey xaalada amaan isagoona cadeeyey in ergadu isku qaybiyeen hoteelada magaalada islamarkaasina iskood u yimaada shirka iyagoon ilaalo kaxeynin.\nAmaanka Muqdisho ayaa waayadan danbe oo dhan waxa ku hawlnaa laamaha amaanka Qaranka waxana masuuliyiinta DF ay in badan ku soo celcelinayeen in Muqdisho tahay amaan islamarkaasina ay suuroobi karto inay martigeliso shirweynaha dastuurka Somalia oo ay ka qayb qaadanayaan ergo gaareysa 825 xubnood.\nHalkan ka dhageyso Axmed Yaasiin oo u waramaya Aadan Xaaji Sooyal\nPuntland oo wafdi Qatar ka socda soo dhawaysay\nGaas oo danqay nabar bugsooday\nIskahorimaad ka dhacay Baydhabo


Xubnaha Shabaab ah oo howlgal lagu dilay - Awdinle Online\nXubnaha Shabaab ah oo howlgal lagu dilay\nCutubyo ka tirsan ciidanka Xoogga Dalka oo howlgallo ka dhan ah Al-Shabaab ka fuliyay Tuulooyin Hoostaga Bariire.\nCiidammadan ayaa ka ruqaansaday deegaanka Bariire ee Gobolka Shabeelaha Hoose, iyagoo xooraan ku helay in Tuulooyinka Balow iyo Nuunaay ay soo galeen xubno ka tirsan Al-Shabaab.\nCiidanka xoogga ayaa sheegay in howlgalkaasi lagu dilay labo ruux oo ka tirsan Shabaab.\nLabada labada ruux ayuu Taliye Axmed waxa uu Magacyadooda ku kala sheegay Ciise tima weyne oo ku magac dheer Abuu dheere waxa uuna Al-Shabaab u qaabilsanaa Xilka Abaandullaha Howlgalinta Al-Shabaab iyo Qooreey oo Al-shabaab u qaabilsanaa zakawaadka gobolka.\nMa jiro wax war ah oo kasoo baxay Al-Shabaab oo looga hadlay warkaan kasoo baxay Ciidanka ee ku aadan in ay dileen Saraakiil ka tirsan Shabaab.\nPrevious articleDad ka ganacssnayay Carruurta oo Gacanta lagu dhigay\nNext articleAxmed Madoobe oo sheegay in aan weli xal loo helin Arrinta Gedo


“Han-sare Iyo Hab-Dhaqan Wanaagsan Ayaa Kaaba; Cilmigii Aad Kabatay Iyo Waaya Aragnimadii Aad Kasbatay” | Hangool News\n“Han-sare Iyo Hab-Dhaqan Wanaagsan Ayaa Kaaba; Cilmigii Aad Kabatay Iyo Waaya Aragnimadii Aad Kasbatay”\nOctober 4, 2017 - Written by Hangool News 1\nWaa kuma Aqoonyahan? Cilmi baadhe Cabdi caziiz cartan ayaa Aqoonyahan macneeyay. Wuxu yidhi hadal sidan oo kale macnihiisu yahay “ waa qof wax bartay, oo hab dhaqan wanaagsan. Haddii labadaa midkood meesha uu ka baxo magaca aqoon yahan isna meesha wuu ka baxayaa”. Haddii aynu xisaab ka dhigno sidan ayay noqonaysaa: (Aqoon+Habdhaqan wanaagsan = Aqoonyahan)\nAqoonta isla garanay oo waa wixii aad baratay. Haddaba Habdhaqanka aynu u baahanay ee magaca ama mansabka aqoon yahan ina gaadhsiinayaa muxuu yahay?. Anigoo argatidayda cabbiraaya. Habdhaqanka wanaagsani waa Qiyam. Qiyam kuna waa in qofku uu bari ka noqdo ficilida iy\nfikradaha taban ee ka dhigaaya qofka mid hooseeya. Isla markaana uu ku sifoobo fikiro iyo ficilo togan.\nIs fahankeennu ha soo durkee aynu tusaaleyno. Waxaad arkaysaa arday wax barashadii jaamacada dhamystay oo haddana Qaad ruugaaya. Waxa aynu odhan karnaa waa ficil ama fal taban. Haddii aad tidhaa maxaa kugu kalifay. Wuxuu ku odhanaya waqtiga ayaan isku dhaafiyaa ama waxbaan ku arrimiyaa ama waxbaan ku diyaariyaa iyo waxyaaba la mid ah. Taasina waa fikirka taban. Ficilkaa iyo fikirkaa taban waa midka hoos u dhigaaya qiyamkii kaa dhigaayay mid leh hab-dhaqan wanaagsan. Isla markaana dhamystiraayay aqoontii aad baratay. Kuna gaadhsiinaayay mansabka aqoonyahan. Qaadka tusaale ayuunbaynu usoo qaadanaye, Waxyaabaha habdhaqankaaga ka dhigaaya mid liitaa aad ayay u badanyihiin. Waxaa ka mid ah qabyaaladda, dhaqan xumada, gardarrada, cayda, qallafsanaanta, xatooyada iyo wax kasta oo kasoo horjeeda sharciga dalka, bini’aadannimada iyo diinteenna suuban.\nQallin jabin, maxaa xiga? Aniguba ka midbaan ahaye; Ma garanayo sababtu magaca in ay tahay. Ma Qallinkan la jabinaayo ayaa sabab u ah in aynu is dhigano. Ma laga yaabaa in aynu uba maleenay wax intaa ka dambeeyaaba in aanuu jirin? Waxaad moodaa dhallinyaradeenii dalka wax u baratay intoodii badanyd in ay soo wajahdo hanyaraan ku kooban shaqada iyo shillinka. Halka kuwa kalana aad saluugayso hab-dhaqankooda. Iyaga (intan wax baratay) waxaan bartilmaameed uga dhigtay dadaalkoodii badnaa iyo geeddi socodkii dheeraa in uu khasaaro ma rabno, ee waa in uu jiraa wax lagu kala garto iyaga iyo kan suuqa joogay ee aan isba hawlin.\nHanka iyo himmada sare: Guushu waa socdaal ee maaha maxaddo ama istaan. Himmada sare waa midka ku dhaxalsiisa marka aad istaan soo gaadhaba in aad mid kale uga gudubto (from success to success).\nMeeyay hankii sare ee lagu yaqaanay ruuxa muslin ah, meeye awoodihii faraha badnaa ee Alle (swt) kugu maneystay. Meeday tamartii dhallinyarannimo. Maxaa kugu koobay in waxa aad ka fikirto iyo waxa aad u dhaqaaqdaaba uu noqdo sidii aad caloosha wax ugu ridi lahayd. Maxaa kaa dhigay mid ku qanacsan in uu noolaado oo kaliya… Haa Waxay ahayd marba haddii jaamacaddihii la dhameeyay in meel kale loogasii gudbo. Shaqadu waa mid ka mid ah himmilooyinkii oo lama diidanaa. Laakiin is weydiintu waxa ay tahay maxaa kuu dheer. Ma tahay mid fikir iyo hammi umad xambaarsan. Ma tahay mid aan kibir badnayd haddana aan isku quudhayn meel hoose. Ma tahay mid jecel in uu dadka iyo dalka wax kusoo kordhiyo.\nWaa suurta gal hankaagu in uusan gaadhsiisneyn danta guud. Aan uba yimaado dantaada gaarka ah. Adigu halkee ayaad rabtaa in aad gaadho. Meesha ugu fog ee aad hiigsanaysaa ma inaad u shaqayso haayad, wasaarad ama shirkad baa. Misa waa kumeel gaadh oo rabitaankaagu intaa wuu ka durugsanyahay. ma ku fikirtaa in aad adigu noqoto midka loo shaqeeyo. Hadday tahay haa, qorshaheedii iyo dadaalkeedii ma leedahay misa waad jeceshahay oo kaliya. ????\nWeydiimahan aynu ka jawaabno, wax badanna aynu xisaabtanno. Si aqoonteennu ay u noqoto mid dhameystiran.sidoo kale aynu kor u qaadno hankeenna iyo habdhaqankeenna.\nQarni kasta bog cusub ayaa furma. Jiil ka mid ah jiilashii umadaha soo maray ayaynu nahay. Raad iyo wax la inaga dhaxlo aynu u diyaar gareyno kuwa inaga sii dambeeya hadduu Allaha awoodda leh idmo.\nSi taasi inoogu hirgasho. Wax barashdu yaanay noqon mid joogsata. Haddiiba ay istaagto tii iskuulku. Naftaadu in ay wax is bartaa yaanay marnaba hakad galin. Hadda wax akhris dhab ah bilaw. Haddaad awalkii hore wax u akhriyi jirtay in aad imtaxaan iyo galaas kaga gudubto . waxaad ogaataa imka in aad u baahanatahay in aad wax u akhrido si aad aqoon dhab ah aad u yeelato, ulana jaan qaado adduunyadan ilbidhiqsiyada isku badbadalaysa ee xawaaraha ku socota. Haa sababta oo ah maad Qallin-jabin ee xaqiiqdu waxa ay tahay imaka ayuunbaad Qallin-qoratay. Sidoo kale ka dheerow ficilada iyo fikiradaha taban ee ka dhigaaya habdhaqankaaga mid hooseeya. Madaxaaga kor u qaad, naftaadana garwaaqso. Ogsoonow in aad muhiim tahay. Guusha iyo farxadduna maaha kuwa dhamaada haddii aanaad adigu soo gabagabayn


Hadda: Muqtaar Rooboow oo laga soo dajiyay Magaaladda Muqdisho. – Hornafrik Media Network\nDiyaarad Nooca Qumaatiga u kaca ee Helicopter-ka loo yaqaan oo sidda Muqtaar Rooboow Cali Abuumansuur oo ka mid ahaa Hogaamiyayaashii Alshabaab ayaa goor dhawayd soo caga dhigatay Garoonka Diyaaradaha Aadan Cadde ee Magaaladda Muqdisho.\nDiyaaradda ayaa waxa la saaran Wadaadka ka soo goostay Alshabaab Masuuiyiin uu ka mid yahay Wasiirka Gaashaandhiga Somalia, C/rashiid C/laahi Maxamad, Taliye Ku Xigeenka NISA, Jaamac, Saraakiil iyo Ciidamo ka tirsan Dawladda Somalia.\nSheekh Mukhtaar Roobow ayaa saaka isku dhiibay dowladda Soomaaliya, kaddib muddo sanado ah oo uu ku sugnaa deegaanka Abal ee ka tirsan degmada Xudur.\nMaleeshiyo taabacsan Sheekh Roobow ayaa maalmihii la soo dhaafay kula dagaalamay deegaanka Abal iyo nawaaxigiisa dagaalyahano ka tirsan Al-Shabaab oo weerar ku soo qaaday.\nCutubyo ka tirsan Ciidamadda Gaashaan, Saraakiil Soomaali iyo Ajanabi ah, iyo Masuuliyiin kale ayaa ku sii sugayay Garoonka Diyaaradaha Aadan Cadde oo ammaankiisa si wayn loo adkeeyay, Waxaana loo soo galbiyay Rooboow Xarunta Nabadsugidda ee Degmadda Shibis, halkaas oo ah bartii la geeyay Xasan Daahir Aways markii uu Dawladda Somalia u soo gacan galay.\nMuqtaar Rooboow Abuumansuur oo ka soo qabtay Kooxda Alshabaab xilal uu ka mid yahay Afhayeenkii Kooxda, Hogaamiye Ku Xigeen iyo Taliye Ciidan ayaa la filayaa inuu Maalmaha soo socda la hadlo Warbaahinta, isagoo cadayn doona Mawqifkiisa ku aadan Alshabaab, Waxaana ka mid ahaa Heshiiskii lala galay markii laga saarayay Liiska Argagixisadda inaan loola macaamilin sida Horjooge isi soo dhiibay ee loola dhaqmo sida Hogaamiye ku sii biiray Dawladda, kadib wadahadal dhex maray Isaga iyo Dawladda Somalia.\nMukhtaar Roobow ayaa gooni u goosad ka ahaa Al-Shabaab, tan iyo sanadkii 2013, markii ay is qabteen Horjoogayaal uu ka mid yahay Horjoogihii ugu sareeyay Kooxda Axmad Godane, Waxaana Khilaafkaasi uu sababay in Godane uu dilo qaar ka mida Horjoogayaashii ka hor yimid oo isugu jiray Soomaali iyo Ajanabi, halka qaar kale oo ay ka mid ahaayeen Abuumansuur, Xasan Daahir Aways, iyo Zakariye ay isaga baxsadeen Kooxda.\nHorjoogayaashii Khilaafkaasi loo dilay waxaa ka mid ahaa Ku Xigeenkii Kooxda, Ibraahim Afghan iyo Horjoogayal kale.\nAbuumansuur markii uu ka baxsaday Kooxda waxa uu dagay Deegaanka Abal oo ah halkii uu ku dhashay, Waxaana uu Deegaankasi ku sugnaa tan iyo 2013-kii, iyadoo ugu dambayna ay Shabaab ku qasbeen inuu halkaasi isaga cararo, kadib weeraro is daba joog ah oo ay ku soo qaadeen tan iyo Arbacadii, iyagoo doonayay inay dilaan ama Nolol ku soo qabtaan, kadib markii uu iska diiday inuu isku dhiibo.\nMukhtaar Roobow Abuu Mansuur ayaa ka mid ahaa hoggaamiyeyaasha ugu caansanaa Al-Shabaab 10-kii sano ee u dambeeyay ee Kooxda isku fidineysay gobolada koofurta iyo bartamaha Soomaaliya, waxaa uu soo noqday Afhayeenka Guud ee Kooxda, iyo Ku Xigeenka Hogaamiyaha Kooxda, Balse waxa uu noqday mid dibad joog ka ah Go’aanadda Kooxda tan iyo 2013-kii.\nGaroonka Muqdisho ee Aadan Cadde oo laga soo dajiyay Abuumansuur waxaa ugu dambaysay Sannadkii 2006-dii, markaas oo ay ka talinayeen Muqdisho Maxkamadihii Islaamiga ahaa oo uu ka ahaa Ku Xigeenka Xoghayaha Gaashaandhiga, isagoo ku xigay Yuusuf Maxamad Siyaad Indhacade oo hadda ah Janan ka tirsan Ciidanka Xoogga.\nAbuumansuur waa Hogaamiyihii ugu sareeyay ee Alshabaab ka tirsan oo isku soo dhiiba Dawladda Somalia, Waxayna is dhiibistiisa dhiiragalinaysaa in Hogaamiyayaal kale oo Alshabaab ah ay sidan oo kale isku soo dhiibaan haddii loola macaamilo si wanaagsan Wadaadka Qunyar Socodka ah ee aan xagjirka u ahayn sida Hogaamiyayaasha kale ee Alshabaab.


Xarunta xakameynta cudurrada ee Afrika oo soo dhaweysay go’aan ay Kenya qaadatay | Star FM\nHome Wararka Kenya Xarunta xakameynta cudurrada ee Afrika oo soo dhaweysay go’aan ay Kenya qaadatay\nXarunta xakameynta cudurrada ee Afrika oo soo dhaweysay go’aan ay Kenya qaadatay\nXarunta qaaradda Afrika u qaabilsan xakameynta cudurrada faafa ee CDC ayaa soo dhaweysay go’aan ay dhawaan dowladda Kenya ku mamnuucday in waaxyaha gaarka ah ay wadanka soo geliyaan tallaalka COVID-19.\nWasaaradda caafimaadka ayaa sheegtay in uu mamnuuc yahay ganacsiga daawooyinka si khaas ah loogu soo dejiyo, loogu iibiyo ama loogu isticmaalo gudaha wadanka.\nAgaasime ku xigeenka xarunta xakameynta cudurrada ee Afrika Dr. Axmed Ogwell ayaa sheegay in tallaabada ay Kenya qaaday ay kaalin weyn ka qaadanayso in lagu guulaysto dagaalka ka dhanka ah cudurka.\nWaxaa uu mas’uulkan xusay in wadamada kale ee qaaradda laga doonayo in ay Kenya ku daydaan.\nDr. Axmad Ogwell ayaa xusay in keenista tallaalka ee qaab ganacsi loo adeegsado ay mustaqbalka ka dhalan karta xaalad halis ah.\nArrintan ayaa ku soo aadeysa iyadoo muran uu ka taagan yahay shakhsiyaadka ka dambeeya keenista talaallada sida tallaalka Ruushka uu sameeyay ee Sputnik V, kaas oo qaadashadiisa lagu bixiyo lacag.\nDhanka kale wasiirka wasaaradda caafimaadka ee dalka Mr. Mutahi Kagwe ay xusay in ka qeyb galka waaxyaha gaarka loo leeyahay ee talaalka ay halis galineyso guulaha laga gaaray la dagaalanka covid-19\nWaxaa uu intaa ku daray in tallaabada ay dowladda ku joojisay keenista tallalka ee waxayaha sida gaarka ah loo leeyahay ay timid ka dib markii hay’ad gaar ah ay wadanka soo gelisay tallaalka Ruushka ee Sputnik V iyadoo taasi ay ku saleysan tahay qaab ganacsi.\nNext articleDuqa Muqdisho oo ka hadlay qarixii Muqdisho ka dhacay


Maamulada Degmooyinka G/Gedo Oo Logu Hanjabay Xil Ka Qaadis - Awdinle Online\nMaamulada Degmooyinka G/Gedo Oo Logu Hanjabay Xil Ka Qaadis\nNovember 23, 2019 (Awdinle Online) – Maamul goboleedka Jubaland ayaa dowladda federaalka ee Soomaaliya ku eedeeyay in ay faragelin ku hayso qaar ka mid ah degmooyinka gobolka Gedo, faragelintaas oo ay sheegeen in ay gadaal ka riixayaan xoogag shisheeye.\nHadalkan ayaa ku soo beegmaya xilli dhawaan qaar ka mid ah guddoomiyeyaasha degmooyin ka tirsan gobolka Gedo ay shaaciyeen in ay Jubbaland ka goosteen oo ay haatan toos u hoos tagaan Wasaaradda Arrimaha Gudaha ee Dowladda Federaalka.\nHase yeeshe waxa uu sheegay in ciddii culeys lagu saaro in ay Jubaland ka tagto oo ay dowladda federaalka u shaqo tagto ay arrintaasi xor u tahay, waxa uuna intaasi ku daray in mas’uulki ka tirsan maamulkooga ee shaqada ka taga ay isla markiiba booskiisa buuxinayaan oo cid kale ay xilkaasi u dhiibayaan.\nMar wax laga weydiiyay sababta uu u tagi la’yahay deegaannada gobolka Gedo ee Beled-Xaawo, Luuq iyo Doolow oo sheegay in ay ka goosteen maamul goboleedka Jubaland ayaa Maxamuud Sayid Aadan waxa uu sheegay in uu ka baqay in rabshado ay halkaasi ka dhacaan balse dadka ay arrimaha gobolkaasi khuseyso ay wada hadleen.\nWaxa uu beeniyay in shacabka degmooyinkaasi qaar ay ku muddaharaadeen oo ay u diideen in degmooyinkaasi uu booqdo.\nXiisadda siyaasadeed ee degmooyinkaasi galbeedka gobolka Gedo ayaa ka dhashay xarig bilo ka hor magaalada Muqdisho loogu geystay wasiirka amniga Jubaland Cabdirashiid Janan oo ilaa iyo haatan u xiran dowladda federaalka.\nWixii intaa ka dambeeyay waxaa soo baxayay warar ah in ciidamo ka tirsan kuwa Jubbaland oo si toos ah uga amar qaadanayay Cabdirashiid Janan ay markii dambe ku biireen kuwa dowladda dhexe.\nPrevious articleDowladda China oo Caalamka ugu baaqday in la caawiyo Soomaaliya\nNext articleKhilaafkii Ka Dhex Jiray Maamulka Puntland Oo Lasoo Afjaray


Maxamed Bashe: mohamedbashe@yahoo.co.uk\nYaasiin Jaamac (Suldaan) : suldaan@aftahan.com\nAabbihii Waxbarashada: Maxamuud Axmed Cali\nWaxa igu takhlan wax badan. Waxaan tebanayaa wax badan. Waxaan tiigsadaa wax maqan, waxana tasoobi kara wax badan. Tilmaanta lagu soo baadi sooci karo magaca Maxamuud Axmed Cali in ay tahay Aabbihii Tacliinta ummaddeenna waa arrin lagu wada qanacsan yahay oo aanu maanta muran ka taagnayn. Hase yeeshee waxa tabashada dareenku sii kordhaysaa, guhaad iyo canaan kobocsan oo qalbiga ogoggiisa ka soo go’ayna kugu taagmayaan marka intaas hoos looga sii daadego ee wax la iska weydiiyo sooyaalka iyo taariikh-nololeedkii shakhsiyaddaas mudan, shakhsiyaddaas magaceedu maamuuska iyo milgaha leeyahay, shakhsiyaaddaas maqaamka sare ku leh taariikhda ummadda, godka ma-guuraanka ahna ka fadhiisata sooyaalka ummadda iyo dhigaalladeeda ay ku dhaashato, kuna indha kuulato ee hiraalkeeda ku astaysan.\nDad badan oo weliba u togan inta isku tirisa in ay aqoonta ehel u yihiin, waxna barteen, ayaa waxa aanay ogayn ama aanay soo rogan karin wax dhaafsiisan ama ka durugsan in Maxamuud Axmed Cali ahaa Aabbihii waxbarashada, waxana suurta gal ah in dad badan oo jiilasha dambe ka mid ahina aanay xitaa intaasba haynin, in xitaa magacuba aanu maskaxdooda ku jirin, soona hor marin ogaalkooda. Miyaanay suurta gal ahayn in magacuba tasoobo, in da’faceedda hadda koraysa iyo kuwa soo socdaaba aanay la kulmin magaca Maxamuud Axmed Cali iyo inta kale ee inta badan ka mudan! Ma jirto dunida guudkeeda meel iska bannaani. Halka wax ka baxaan iskama bannaanaato ee waxa buuxiya wax kale. Tolow maxaa dhacaya haddii magaca Maxamuud Axmed Cali iyo hebello kale halkooda ka baxaan? Miyaanay suurta gal ahayn in wax sawaaban oo taban, boolina ahi soo baxaan oo halkooda fadhiistaan! Ummad aan taariikh sugan lahayni waa ummad aan jiritaan sugan lahayn!\nHalistaas bidhaamaysa ayaa joogtaynaysa in loo hollado in la raadiyo, waxna laga qoro duug-yaal badan oo tiir-dhexaad u ah taariikhda ummadda iyo hidde-sidayaasheeda ay ku dhaadato. Maxamuud Axmed Cali Alle ha u naxariistee waxa uu ka mid yahay tiirarkaas waaweyn ee sooyaalka ummadda, waxanu macagiisu buuxinayaa oo lagu soo baadi-sooci karaa tilmaansi-ahaan nuxurka ereyadii Alle ha u naxariistee C/laahi Qarshe : Aqoon la’aani waa iftiin la’aan. Waxa uu Maxamuud ahaa aasaasihii iyo hirgeliyihii waxbarashada casriga ah, waxanu ahaa macallinkii suurta geliyey in ay tacliin qaataan oo wax bartaan, aflaxaanna koox ahaan in badan oo ka mid ah qalinleydii ugu horreysey ee soomaalida.\nMaxamuud Axmed Cali waxa uu ku dhashay gobolka Togdheer, degmada Burco hilaad-ahaan kala guurkii labadii qarni ee tegey (dhammaadkii qarnigii 19aad iyo bilowgii qarnigii 20aad). Waxa uu Maxamuud waxbarashadiisa aasaasiga ah ku qaatay magaalada Berbera dugsi ku yaalley oo wax lagu bari jirey arday isugu jirtey Carab iyo Hindi. Waxa uu ka mid ahaa arday fara-ku-tiris ah oo soomaali ah oo dugsigaas loo oggolaaday. Sannadkii 1919kii waxa waxbarasho loogu diray waddanka Suudaan, waxanu tacliintiisa ka bilaabay magaalada Khartuum kulliyad lagu baran jirey macallinnimada oo loo yaqaanney Bakhta Al-Ruda. Dhammaadkii tobanlihii 1920aadkii ayaa Maxamuud Axmed Cali ka soo laabtay waxbarashadaas.\nMarkii uu gumaysigu soo galay arlada soomaalida waxa la yimi oo weheliyey kooxo horseed u ahaa waxbarasho ka soo jeedda oo laga soo dheegtey Diinta Kiristaanka. Waxa 1891 dugsiyo noocaas ah oo Baaderi (wadaad masiixi ah) madax u yahay laga furay magaalada Berbera iyo Bulla-xaar. 1905-tiina waxa laga furay magaalada Saylac. Waxa dugsiyadaas ugu caansanaa Dhaymoole oo ahaa duleedka Berbera. Dadkii soomaalidu waxa ay ka hor yimaaddeen furitaanka dugsiyadaas. Waxa soomaalidu la diiddanayd ubadkooda in la baro diin aan ahayn diintooda Islaamka, waxana soo baxay dareen muujinaya in qasdiga ka dambeeya iskuulladaasi uu yahay mid la xidhiidha fidinta Diinta Kiristaanka. Sidaas darteed way xidhmeen muddo ka dib dugsiyadaasi. Iskuulladaas Baaderiga raggii ugu horreyey ee waxbarashada ka bilaabay waxa ka mid ahaa Alle ha u naxariistee Xaaji Faarax Oomaar, Xuseen Kaatoli, Ciise Faranji, Axmed Cali (Maykal Maryama aabbihii), Fideer, Maxamuud Diiriye Suulaawe iyo qaar kale. Waxa markii dugsiyada Baaderigu xidhmeen nimankaas loo qaaday dhinaca magaalada Cadan oo looga sii ambaqaaday tacliintaas Baaderiga.\nMarkii uu Maxamuud Axmed Cali waxbarshada Suudaan ka soo laabtay, waxa uu noqday shaqaale dawladeed. Waxa uu Maxamuud ku baraarugsanaa ahmiyadda ay waxbarashadu leedahay, waxanu ka dheregsanaa oo fahansanaa khilaafka dhex-yaallaa soomaalida iyo maamulayaashii gumaysiga. Sidaas darteed waxa uu ka fekerey in ubadka soomaalidu ay helaan waxbarasho ka duwan taas fashilantay ee Baaderigu hormuudka u ahaa. Waxa uu isku taxalujiyey in gumaysigu taageero u fidiyo rugihii waxbarashada ee soomaalida oo ahaa malcaamadihii qur’aanka, si la isugu soo taago oo ubadka loogu oggolaado in ay ka qayb qaataan barashada aqoonta kale ee caadiga ah oo Maxamuud Axmed Cali uu gadh-wadeen ka ahaa. Waxa uu Maxamuud Axmed Cali la noolaa dadkiisa, waxanu hiil u ahaa, una taagnaa sii horu marintiisa. Waxa uu daba joogey dedaalkii soo taxnaa ee Sh. Yuusuf Kownayn ee Alif wax maleh, Ba’ hoos ku hal leh ama Alif la’ kor-dhabey, Alif la’ hoos-dhebey, Alif laa godey, waxanu ku qanacsanaa in hore halkaas looga sii heetiyo oo tallaabo kale la sii ruqaansado.\nMaxamuud Axmed Cali waxa uu geed dheer iyo mid gaabanba u koray in uu aqoon ku ababiyo ubadka soomaalida iyo sidii loo heli lahaa goobihii waxbarashada lagu siin lahaa ee la isugu keeni lahaa marka ay malcaamadaha ka soo aflaxaan. Maxamuud waxa uu geli jirey safarro dhaadheer si uu u soo ururiyo carruur waxbarashadaas ka qayb qaadata. Waxa uu kaxaysan jirey rakuub (awr la fuulo) ama faras, waxanu dhex mari jirey dhulka daaqsinka ah ee beelaha xoolo dhaqatada reer guuraaga ah ee soomaalida. Waxa uu weydiisan jirey in ay 20 ama 10 ama 5 wiil ku daraan, si uu u geeyo goobaha waxbarashada. Inta badan waa lagu diidi jirey arrintaas, meelaha qaarna waxa uu kala kulmi jirey or iyo canbaarayn. Dadku waxa ay uga biya-diidayeen waxbarashada casriga ah, waxa ay ka dareen qabeen dugsiyadii bilowga ahaa ee Baaderigu hor kuutinayey, hase yeeshee Maxamuud Axmed Cali waxa uu aqoonsanaa, una muuqatey baahida loo qabey in la abuuro waxbarasho maaddi ah oo la jaanqaadi karta diinta iyo dhaqanka ummadda oo aan ahayn taas laga wayiigayey ee baaderiyeysnayd.\n1929 oo ku beegnayd xilligii uu Maxamuud waxbarashada ka soo laabtay, waxa dhulkii soomaalida ee uu Ingriisku xukumi jirey (British Somaliland Protectrate) ka furnaa dhowr iskuul oo Ingriisku maal gelin jirey, niman waddaado ah ayaana ardayda ugu dhigi jirey qorista iyo akhriska carabida iyo barashada xisaabta. Dhinacii kale Talyaanigu xukumayey ee Koonfurta waxa xilligaas si fiican uga hana qaadayey dugsiyo badan oo hoos tegayey Kiniisadda Talyaaniga, waxanay dugsiyadaasi ka furnaayeen magaalooyinka Muqdisho, Marka, Baraawe, Jilib, Afgooye, Baydhabo, Kismaayo, Raas Xaafuun iyo meelo kale. Talyaanigu kalama kulmin Koonfurta cadaadiskii iyo diidmadii waxbarashada ee Ingriisku kala kulmay Waqooyiga. Taas ayaana keentay in dugsiyo badani hore uga furmaan Koonfurta. Hormuudkii waxbarashada xilligaas bilowga ahaa ee geyigaas soomaalida ee Talyaanigu gumaysanayey (Koonfurta) waxa uu ahaa Alle ha u naxariistee Macallin Jaamac Bilaal oo dedaal weyn u galay tis-qaadka dugsiyada waxbarashada ee magaalada Muqdisho iyo nawaaxideeda. Fartii Cismaaniyada oo uu horseed u ahaa Alle naxariistii janno ha geeyee Cismaan Yuusuf Keenadiid ayaa iyana xoog ku lahayd meelo badan oo dhulalka soomaalida ka mid ah. Udub-xooggii dhaqanka iyo hiddaha soomaalida Muuse Galaal ayaa isna dedaal u galay xilliyadii kuwaas ku taxnaa kobcinta iyo soo bandhigidda bilicda iyo qanninamada suugaanta iyo afka soomaaliga.\nSannadihii 1930-naadkii waxa kordhaysey tirada dugsiyada, waxana iskuullo laga dhisay magaalooyinka Berbera, Burco iyo Hargeysa. 1936 waxa Ingriisku Somaliland u soo magacaabay agaasimihii ugu horreeyey ee arrimaha waxbarashada. Agaasimahaasi markii uu magaalada Burco soo gaadhey waxa lagala hor yimi bannaan-baxyo xoog leh, dadna ay ku dhinteen. Maxamuud Axmed Cali iyo rag kale oo la fogaan-arag ahaa waxa ay isku deyayeen mar walba in la isku soo dhoweeyo soomaalida iyo waxbarashada. Waxa xilligaas durba la bilaabay dhaqdhaqaaqii ciyaaraha (sports) gaar ahaan cayaaraha fudud, sida jimicsiyada iwm. Waxa ay Maxamuud aragti-wadaag ahaayeen Alle ha u naxariistee Cabdi Siciid Xuseen oo Cadan wax ka soo bartay, una go’ay gardaadinta iyo kobcinta cayaaraha (Sportiga). Cabdi Siciid waxa aynu ugu yeedhi karnaa Aabbihii Sportiga. Waxa la tilmaamaa in maalin lagula soo qamaamay dhagxaan magaalada Berbera Cabdi Siciid iyo Maxamuud Axmed oo carruur jimicsi ku siinaya deyr meel iskuul ah ku dhex yaalla. Waxa laga tibaax bixiyaa in niman sheedda ka halacsadeen carruur jimicsi ahaan u foor-foororsanaysa, waxanay u maleeyeen in carruurtu sujuudsan tahay. Suuqa dadkii joogey ayay ku dhex dheceen, waxanay ku dhiillo geliyeen in carruurtii lagu khasbayo in ay cadceedda u sujuudaan. Waxa halkaas ka dhashay baa la yidhi weerar lagu soo qaaday goobtaas carruurtu jimicsiga ku qaadanaysey.\nXilligii dagaalkii 2aad ee dunida waxa magaalooyinka waaweyn ka furmay iskuullo kale oo cusub, waxanu Ingriisku bilaabay maal gelinta 19 malcaamadood oo ku yaalley Berbera, Burco, Hargeysa iyo magaalooyin kale. Waxa xilligaas ka dib soo iftiimayey dareen hoosta ka xarriiqaya in indho ka duwan kuwii hore lagu eegayo dugsiyadaas laabta la soo kacayey ee waxbarashada, Maxamuud Axmed Calina uu gadh-wadeenka ka ahaa. Waxa furmay dugsiyadii Sheekh iyo Cammuud oo lagu qaadan jirey ilaa tacliinta dugsiga sare. 1953 waxa magaalada Burco laga furay dugsigii u horreeyey ee hablaha, waxana dalka ku baahay furitaanka dugsiyadii hoose iyo dhexe. Ragga culimada ah ee furitaanka dugsiyada iyo kobcintooda dhiiri gelinta siinayey, waxa ka mid ahaa Alle ha u naxariistee Sh. Ismaaciil Faarax oo magaalada Burco malcaamadaha iyo dugsiyadii ugu horreeyey macallin ka ahaa.\nAabbihii Waxbarashada- Maxamuud Axmed Cali waxa uu ibo-bixiyey, horseedna ka ahaa in ay wax bartaan dhalliinyaro badan oo degaanno kala duwan ka soo kala jeeda laga soo bilaabo bariga shishe ilaa galbeedka durugsan dhulkii loo yaqaanney British Somaliland Protectorate, maantana ah Jamhuuriyadda faca yar ee aan weli aqoonsiga ka helin beesha caalamka ee Somaliland. Waxa la tilmaamaa in kooxdii ugu horreysey ee qalinka ku raad barataa tacliintaas dhaladka ah ay ka mid ahaayeen: Sh. Xasan Maygaag Samatar, Maxamed Shire iyo Cali Jirde. Kooxdii labaadna waxa ka mid ahaa: Yuusuf X. Adan Qabille, Ismaaciil Yuusuf Samatar-Gaandi iyo Maxamed-Ruun Sh. Madar.\nAabbihii Waxbarashada- Maxamuud Axmed Cali waxa uu ahaa nin hal-adayg leh, lana falgalay oo ku milmay duxda hiddaha iyo dhaqanka soomaalida, kuna xidhan oo ka dab-qaata yaqiinta iyo diinta ummadda. Waxa dad xidhiidh gaar ah iyo aqoon u lahaa ii caddeeyeen in nolosha iyo hab-dhaqanka Maxamuud Axmed Cali ay muxaafid u ahaayeen si wax-ku-oolnimo ah dhaqanka iyo caqiidada ummadda, waxana qalbigiisa ku dheeraa oogidda salaadda. Ingriiska oo hoosta kala socdey shakhsiyaddiisa hanka weyn iyo miigganaantiisa qofnimo, ayaa jeclaa in uu Maxamuud Axmed gumeysiga wax uun kula bahoobo, lana wadaago dhinaca caadada iyo hab-dhaqanka nololeed ee wada macaamilka bulshaawiga ah, wuxuse Maxamuud Axmed Cali tusmaystay baadi-sooc (sumad) lagaga hamrado, lagaga haybadeysto, laguna taxgeliyo oo ah inuu naftiisa iyo ahaanshaha asalkiisa ixtiraamay, yeeshayna dedaal iyo firfircooni dhug leh, garasho leh, abbaarna leh oo ku astaysan dhaabadaynta dhaqanka iyo caqiidadiisa.\nAabbihii Waxbarashada- Maxamuud Axmed Cali waxa uu la dhashay oo ay walaalo ahaayeen labadoodaba Alle ha u naxariistee C/raxmaan Axmed Cali-Tuur oo ahaa nin ku xeel-dheer arrimaha diblomaasiyadda, ahaana madaxweynihii ugu horreeyey ee Jamhuuriyadda Somaliland.\nMaxamuud Axmed Cali- Aabbihii Tacliintu waxa uu ku geeriyoodey magaalada Muqdisho horraantii 1980-naadka, Allena ha u naxariistee waxa uu ifka kaga tegey wiil iyo dhowr gabdhood iyo dad iyaga ka sii tafiirmay.\nKani waxa uu ahaa dheeg ku saabsan ibo-furka baadhitaan iyo daraaseyn ku taxmaysa Sooyaalkii Maxamuud Axmed Cali- Abbihii Waxbarashada, waxannuna ka martiyaynaa, ka quud-darraynaynaa, kana codsanaynaa qof kasta oo haya tibaax iyo tilmaan wax nagu biirin karta inuu noogu soo hagaajiyo Toobiyaha xidhiidh-tebineed (E-mail address) ee hoos inshu ugu tegi doonto. Horaa loo yidhi ‘Far keli ahi; fool ma dhaqdo iyo tabantaabaday laba gacmood; tamar ku yeeshaan’.\nIsla toos toosinta wixii tuur iyo tirbiicooyin yeeshaa; turxaan ma leh, tawsna ma reebaan; tiskase aan la isla tiir-tiirin ee la isku tuur-tuuro, ayaa tiiraanyo reebi kara. Tubta toobiyeysan taas baanu u aragnaaye soo tebiya tilmaantiinna. Aabbihii Tacliinta_Maxamuud Axmed Cali.\nMahadnaq: waxa aan aad ugu mahadcelinaynaa abwaanka Yuusuf Cismaan Cabdille (Shaacir) oo sawirka Maxamuud Axmed Cali noogu deeqay.\nMareegaha: www.aftahan.com ama www.hadrawi.com


22 May, 2019 in Wararka by\nUgu yaraan shan ruux ayaa ku geeriyootay, halka 10 kalena ku dhaawacmeen, kaddib qarax ismiidaamin ah oo maanta ka dhacay Koontarool Ciidanka NISA ku leeyihiin agagaarka Daljirka Dahsoon iyo Ex Baarlamaankii hore.\nXilliga qaraxa dhacayay ayaa la sheegay in gaadiid kala duwan ay safka koontaroolka ciidanka ku sugnaayeen, waxaa gaariga oo xowli ku socday uu isku qarxiyay koontaroolka.\nWararka ayaa sheegaya in khasaaraha ugu badan uu soo gaaray Ciidamo, dad wadada marayay iyo gawaari goobta ku sugneyd oo ku sii jeeday wadada aada Madaxtooyada.\nQaraxa ayaa waxaa ku dhintay Sarkaalad Ciidan oo lagu magacaabi jiray Col. Faay Cali Ragge oo ka mid aheyd Saraakiisha ciidanka xoogga dalka, sidoo kale seygeeda iyo Ilaalo la socotay ayaa ka mid ahaa dadka ku dhintay.\nLabo Xildhibaan oo ka tirsan Baarlamaanka ayaa dhaawacyo fudud soo gaareen, waxaana qaraxa maanta uu ku soo aaday, xilli ammaanka Caasimadda si aad ah loo adkeeyay, isla markaana ay jireen feejignaan badan oo la xiriira in gaadiid qaraxyo sida ay ku jiraan magaalada.\nSaameynta Qaraxan ayaa ah mid aad u weynaa oo magaalada oo dhan laga maqlay, iyadoo goobta qaraxa ka dhacay ay dhulka qoday, xajmiga qaraxa darteed.\nAl-Shabaab ayaa sheegatay weerarka is qarxinta, waxaana ay baraha Internet-ka ee taageera lagu qoray in weerarka uu ka dhacay hareeraha Madaxtooyada, ayna beegsadeen Ciidamo iyo Mas’uuliyiin.\nXaamud Samraan Al Xuweyti oo ku geeriyooday Muqdisho\nTaliska ciidanka Booliska oo War ka soo saaray dagaalkii xalay ka dhacay Muqdisho\nGeneraal Odawaa oo amray in la soo xiro Sarkaal ciidan la goostay\nMadaxtooyada oo kaashaneysa Sirdoon Ajanabi oo baaritaan ku bilowday warbixintii NISA


Maxaad Shirib ka taqaan? Q:1AAD | Berberanews.com\tHome\nTuesday, June 19th, 2012 | Posted by admin Maxaad Shirib ka taqaan? Q:1AAD\nSuugaan waa eray kulmiyana: hawraar kastoo hannaan, habdhac iyo heenso u gaara leh. Suugaannna asal ahaan waxay ka timaaddaa hadal, hadalkana waxaa loo kala saaraa: Tix iyo Tiraab ama Hawraar iyo Hal abuur. Maansadu waxay u kala baxdaa qaybo badan, sida: Gabay, Guuroow, Geeraar, Jiifto, Shirib, Masafo, Saar, Buraanbur, Hees, oo dhawr nooca ah, Hees Hawleed, Hees Ciyaareed, Hees Carruureed iyo Heesaha cusub, ee iminka lagu xareediyo. Suugaanta waxaa kale oo ka mid ah Maahmaahda, Murtida, Halxiraalaha iyo Hawraaraha Halqabsiga ah, ee sida joogtada ah loo adeegsado mid walba xilligeeda iyo xuskeeda gaarka ah lagu xusho.\nSuugaan wuxuu Abwaan Maxamed Ibraahin Warsame “Hadraawi” Maansadii “Sirta Nolosha” ku fasiray: “Suugaantu Gogol weeye” tuducdan ayaa waxay qeexday suugaani inay tahay gogol, gogolina ay tahay wax aan laga maarmin, haddana aan koobnayn oo fidsan. Tusaale: Dhulku waa gogol, korkiisa waxa saaranina maaha wax aragti, ogaal iyo aqoonba lagu koobi karo, sidaa awgeed, waxaa inoo caddaanaya in erayga Suugaani la mid yahay Dhulka, oo dhulka waxaa oogadiisa saaran aan maan lagu koobi karin, Murtiyada kala duwan ee Tix iyo Tiraabba leh ama Hadal iyo Hawraarna loo adeegsado, badideedu inay isugu biyo shubanayso dedan iyo daalacanba Suugaan.\nHaddii Suugaani sidaa tahay, waa wax aan laga maarmi karin, oo ku salaysan Aadanaha noloshiisa, afkeey doonaan ha ku hadlaane, qoloba si ha u unkatoo ha u lahaato meerisyo ka duwan kuwa qolyaha kale, isaguna imaanaya hadal murtiyeysan, oo dhumuc iyo dhadhan gaar ah leh, ujeedkooda iyo dulucdooduna ha kala duwanaatee waxaa lagu tilmaama afkeena Soomaaliga af suugaan hodan ku ah. Gabaygu waa Boqorka ama Kuruska baarkiisa ugu sarreeya suugaanta, waxaa bah wadaag la ah Gabayga Guuroowga, labadooduba waxay ka siman yihiin Hojiska iyo Hooriska oo aan tixleyda kale la wadaagin, waxayse ku kala duwan yihiin luuqda iyo dhawaqa, inta badan xeeldheerayaasha suugaantu waxay sheegaan inaysan jirin wax badan oo u dhaxeeya labadooda. Gabaygu dhisme ahaan miisaankiisa waxaa lagu saleeyaa inta u dhaxaysa 19 ilaa 23 alan, waase lagu kala aragti duwan yahay miisaanka Gabaygee, aan intaa uga kaaftoomo.\nHooyala hooyalayeey hoyalayeey hooye, Alla hooye hooyalayeey hoyalayeey hooye aqriste, bal aan kuu tusaaleeyo labadan meeris oo midna yahay gabay midka kalana guuroow yahay. Aan ku billaabo gabaygee, Abwaan Faarax Shuuriye ayaa ku gabyey:\nNinkii xalayto soo dheelmadaan dhowr hal leeyahaye: Bal dhallaanka wada booyayiyo araddii baa dhii leh\nMarti soo dhowoo naga rabtiyo duco inay dhaafto Intaas oo dhan baad wada dhacdaye dhimo ha noolaane Inta Luxud laguu soo dhigdhigo la isku kaa dhaabye\nGoortaas kula dhaqaaq oo ku gee dhumucii Naareede Ilaahayna kugu dhugay oo tay iskaga dhaafye\nDhimo oo ha noolaan shay nimaad dhaafisaan ahaye. Guuroowganna waxaa tiriyey Abwaan Maxamed Gacal Xaayoow waxaa la yidhaahdaa “Farshaxan” waana sidan:\nFiintina ma ciyin fooridina layma maqashiine Anigoo aleeshii firdhiyey sooma faalaline Meeshay ku sii foorartee foodda loo geliyey\nGeed Mayrax laga fiiqo iyo feerashada Cawga Aqal faraqa weyn iyo aroos fiidkii lagu hooyo\nDiyaaraadka faandoomka iyo filiqa neebaalka Maan farshaxanka lagu dhiirigelin fillanba maydaane\nselect\tShort URL: http://www.berberanews.com/?p=17450\nPosted by admin on Jun 19 2012. Filed under Fanka iyo Sugaanta.


Kaamiroon oo Weerar ku Dishay Dagaal-yahanno ka tirsan Boko-Haram – Radio Daljir\nDiseembar 3, 2015 10:44 b 0\nSomalia, December 03, 2015-(Daljir)_Ciidamada dalka Cameron ayaa si awood ah kaga soo furtay kooxda Boko Haram ee Nigeria, kaddib howlgal ay ku dileen in ka badan 100-xubnood oo kooxdan Islaamiyiinta ah ka tirsan, sida ay shalay oo Arbaco ahayd shaacisay wasaaradda gaashaandhigga waddanka Cameroon.\nHowlgalkan oo ka dhacay deegaan ku yaalla waqooyiga Cameroon, gaar ahaan deegaan ku dhow xadka ay la wadaagto Nigeria ayaa sidoo kale kooxda Boko Haram looga furtay hub iyo rasaas fara badan.\nâ€œMillateriga Cameroon waxay howlgal gaar ahaa oo socday intii u dhexeysa 26-kii – 28-kii bishii hore ee November, kaasoo ka dhan ahaa kooxda Boko Haram ee ku sugan xadka aan la wadaagno dalka Nigeria waxaa lagu dilay howl-galka boqol dagaalyahanada kooxda ah, waxaana looga sii-daayay 900 oo qof oo ay afduub ku haysteen,â€ ayaa lagu yiri warbixinta wasaaradda gaashaandhigga Cameroon.\nSidoo kale, waxay wasaaradu sheegtay in howlgalka ay qayb ka ahaayeen ciidanka dallaka Chad iyo Nigeria oo ay daris yihiin Camero0n. Laakiin laguma xusin warbixinta khasaare howl-galkan kasoo gaaray ciidamada is-bahaysanaya.\nKooxda Boko Haram oo ku biirtay sannadkan kooxda Islaamiga ah ee Daacish ayaa waxay Nigeria ka wadday dagaallo iyo qaraxyo lixdii sano ee lasoo dhaafay, waxayna ku baahisay colaaddeeda waddamada dariska la ah Nigeria.\nUgu dambeyn, laba qof oo ka tirsan kooxda Boko Haram ka tirsan yihiin ayaa habeenkii ay Salaasadu soo galaysay waxay qarax ka geysteen deegaanka Waza oo ku yaalla waqooyiga dalka Cameroon, kaasoo ay ku dhinteen ugu yaraan lix qof.\nBeesha Caalamka oo Baaq wada jir ah ka soo saaray Colaadaha Gaalkacyo


Guusha Raysal Wasaare Narendra Modi Maxay Uga Dhigan Tahay Muslimiinta Hindiya – somalilandtoday.com\nGuusha Raysal Wasaare Narendra Modi Maxay Uga Dhigan Tahay Muslimiinta Hindiya\n(SLT-Delhi)-Maalmo kadib markii hoggaanka loo doortay markale Raysal wasaaraha Hindiya Narendra Modi ayaa waxuu isku dayayaa in uu hanto kalsoonida qowmiyada laga tirada badan yahay ee Muslimiinta Hindiya.\nXisbiga Bharatiya Janata (BJP) oo hoggaanka uu u hayo Modi ayaa markale loo doortay iyadoo ololihii doorashada intii lagu jiray dhibaato badan loo geestay Muslimiinta Hindiya.\nRaysal wasaaraha Hindiya ayaa sheegay in asxaabta mucaaradka ayna ka hadlin waxa ay u qabanayaan Muslimiinta gaar ahaan waxyaabaha asaasiga oo ay u baahan yihiin sida caafimaadka iyo Waxbarashada.\nModi ayaa intaa raaciyay in faquuq kala duwan ay la kulmeen intii lagu guda jiray codbixinta lagu soo doortay baarlamaanka cusub, gaar ahaan deegaanada Mucaaradka.\nBalse xildhibaan Asaduddin Owaisi, oo ah xildhibaan rug cadaa ah ayaa sheegay in ayna soo dhaweyneyn khudbada Modi uu uga hadlay qowmiyada Muslimiinta dhibaatada Heysata.\nSaacado kadib markii lagu dhawaaqay natiijada ayuu sheegay in si aan ganbasho laheyn loo weeraray deegaano ay ku nool yihiin Muslimiinta Hindiya, waxaana falkaan ka danbeeyay taagerayaasha xisbiga haya Talada.\nHogaamiyaha xisbiga Majlis-e-Ittehadul Muslimeen mr Asadudin Owasi ayaa ugu baaqay Ra’isul wasaaraha Hindiya haddii ay dhab ka tahay hadalkiisa in uu la yimaado ficil wax lagaga qabanayo dhibaatada iyo weerarada ay la kulmayaan muslimiinta Hindiya.


Fannaanad Jidhkeeda Qaawisa Oo Diiday Bandhig Ay Ku Qaban Lahayd Dalka Sacuudiga Oo Lagu Casuumay + Taageero Ay U Muujiso Dadka Isku Jinsiga Ah Ee Isku Galmooda – somalilandtoday.com\nFannaanad Jidhkeeda Qaawisa Oo Diiday Bandhig Ay Ku Qaban Lahayd Dalka Sacuudiga Oo Lagu Casuumay + Taageero Ay U Muujiso Dadka Isku Jinsiga Ah Ee Isku Galmooda\n(SLT-Washington)-Nicki Minaj oo ka mid ah fannaaniinta dumarka ah ee caanka ah, ayaa baajisay bandhig lagu casuumay oo toddobaadka soo socda ka dhacaya dalka Sacuudiga, iyadoo sheegtay inay dooneyso inay taageero u muujiso xuquuqda dumarka iyo dadka isku jinsiga ah ee isu galmooda.\nTalaabadan ay ku baajisay ka qeyb galka bandhiga ka dhacaya magaalada Jeddah ayaa timid, kadib markii dad ay walaac ka muujiyeen rikoorka ka yaalla dalkaasi oo ka dhan ah xuquuqda aadanaha.\nDadka qaar ayaa su’aalo iska weydiinayay sida ay uga soo hor muuqan doonto boqortooyada lagu yiqaano asturnaanta iyo illaalinta diinta islaamka, maadama ay fanaanadan baneyso qeybo badan oo jirkeeda ka mid ah.\nBishii March, boqortooyada ayaa dhaleeceyn kale la kulantay kadib markii ay xidhay 10 haween oo u dhaq dhaqaqa xuquuqda aadanaha.\n“Inkastoo aan rabo inaan taageerayaasheyda Sacudiga aan u qabto bandhig faneed, hadana waxaan ogaaday inay muhiim tahay inaan si dhab ah u muujiyo taageerada aan u hayo dadka isku jinsiga ah ee isu galmooda, xuquuqda dumarka iyo xorriyatul qowlka”ayay tidhi Nicki Minaj.\nJimcihii la soo dhaafay, Hay’adda Xuquuqda Aadanaha ee fadhigeedu yahay Maraykanka ayaa warqad u dirtay Minaj, iyagoo ka codsaday in ayna ka qeyb galin bandhiga lagu casuumay ee dhacaya 18-ka July.\nHay’ada waxay ugu baaqday in ay “diiddo lacagta dawladda” oo ay fursada ku siideynta 10-ka haween ee u dhaq dhaqaaqa arrimaha xuquuqda aadanaha oo xabsiga ku jira.


Xeer-dejin iyo Xukuumad is-xanbaar ah Qaybtii Sadexaad Qoraal Taxane Ah , Qalinka: Boobe Yuusuf Ducaale | Araweelo News Network (Archive) -\nXeer-dejin iyo Xukuumad is-xanbaar ah Qaybtii Sadexaad Qoraal Taxane Ah , Qalinka: Boobe Yuusuf Ducaale\nMaanta, marka aynu dheehanno xaaladdan aloosan iyo sowraca xeerarkan ay inagu sharciyaynayaan, iyo sida aanay u danaynayn goldaloolooyinka maamulka ku jira, maxaa loo bixin lahaa ama loogu wan-qali lahaa? Malahayga waxa ila fiican in aynu ku deysanno tuduc Hadraawi lahaa oo odhanaya:\n“Dib baa looga sheekayn,\nWaxaan hordhacan gole-ka-fuulka ah ee kooban ku soo khatimayaa, tuducyo aan ka soo qaadanayo maansadii Taariikhiga ahayd ee ‘Daba-taxan’ ee 5/1/1997kii Maxamed Xaashi Dhamac, Gaarriye, ka tiriyay Shirweynihii Guurtida ee xilligaa ka socday Hargeysa, waxaanu yidhi maalintaas:\n“Afartaa dheh: ‘Deelleey,’\nDig siiyee ku soo noqo,\nDadka waxa ka soo dhacay,\nDuruustii la barayoo,\nDaaddihi la yidhi been,\nHadday dunida ceeb tahay,\nNoo dabeecad weeyaan,\nNin dillaala mooyee,\nDegmadaan ku noolahay,\nNin daryeel yidhaahdaa,\nDulli buu ka qoran yahay,\nHebel laga ducaystiyo,\nMana laha nin dooroo,\nDayaxii u soo baxa,\nDaammur baa la mariyaa,\nMooralkaana laga dilay,\nDanabyadii u kici laa,\nMarkii geela loo diray,\nKii maqasha daayacay,”\nMaanta oo dhan ka geyoon meynno xigashada Gaarriye ee waxyaabaha dalkeenna ka dhacaya ee aynu goob-joogga ka nahay ee aan weliba la iskula yaabayn.\nWaxaan is-lahayn, siday ugu soo xiiqeen ee ay ugu xoolo beeleen si ay kursigan u fadhiistaan iyo dareen-la’aanta iyo dhugmo-la’aanta maanta taagan. Beyd Hadraawi lahaa oo maansadii Gudgude ku jiray ayaa igu soo noq-noqda oo ahaa:\n“Gunti furay nin caashaqay haddii, guudka loo sudho e’”,\nWaxay ahayd oo xeer iyo xaagaanba inoogu qoran in aynu wax-qabadka iyo hawl-gallada Golaha Fulinta ee Madaxweynuhu hoggaamiyo uga cabanno ugana dacwoonno Golayaasha Xeer-dejinta. Waa se sillan-sugan oo waa sidii kale. Golihii Wakiillada ee aynu u dacwoon lahayn ee aynu Waaxda Fulinta uga caban lahayn, ayaynu Madaxweynihii Waaxda Fulinta u madaxda ahaa uga dacwoonaynaa. Wax walba madaxiisii minjo ayaynu u rognay. Meeday dimuqraadiyaddii baarlamaaniga ahayd ee aynu ku naalloonaynay. Waa Wakiillo dadweynaha ka wakiil ah oo la soo doortay oo ay tahay in ay ra’yiga dadweynaha la shir-yimaaddaan Sidaas ayay Wakiillo ku noqonayaan, illeyn Golaha Wakiillada soo wada fadhiisan meynno oo inama wada qaadayo e’. Iyaguna waxay isu qaateen in la Boqray oo aynu addoomo u hoggaansan nahay. Xildhibaanku marka uu Golaha Wakiillada dhex fadhiyo ayuun buu ina dheer yahay hadalka ama doodda uu ka qayb-gelayo iyo farta uu taagayo. Ma haddii kalaa, waa qof caadiya oo magaciisa loo raacinayo Xildhibaan ee wax kale yaanay isu qaadan. Miskiinnimadeenna ayay arkeen. Fulin iyo Xeer-dejinba innaga ayaa dirannay. Waa in ay inoo adeegaan oo aanay inoo qaadan in aynu innagu u adeegayno. Karaamada iyo Haybaddaba innaga ayaa iska leh.\nGole Xeer-dejineed iyo Gole Fulineed oo isku jiq ah meel ku gaadhi meynno. Laba isu nacamleeyana kob caano leh kaga soo durdurin meynno. Mid waliba xilkiisa si nadiif ah ha u guto oo dadka iyo dalka ha u shaqeeyo ee yaan laga shaqaysan oo aan loo heshiin ma-huraanka maanta la hagranayo, horena loo hagraday, dibna loo hagran doono haddaan laga gurman.\nWaxba yaan qalin-taraarin e’, aan meel gaaban oo aan sidaa u sii fogayn ka soo kala fireeyo.\nMowduuceennii Hay’adda Nabadgelyada ku soo noqo:\nHay’addan Nabadgelyada ama Nabad-sugiddu wax adduunka ku cusub ma aha. Dhanka kale marka aad iska taagto, adduunyadu waa ay ku kala duwan tahay aragtida ay ka kala qabto Hay’adahan Nabadgelyada. Siyaabo badan ayaa loogu kala duwanaan karaa ama la iskugu khilaafi karaaba.\nMarka mowduucan Xafiiska Nabadgelyda laga murmayo waxa laga kala dhaqaaqayaa aragtiyaha ay ku dhisan yihiin dawladaha kala duwani. Midi iyadu shaki kuma jirto oo waa geed-ka-go’an: Talis milleteri ah oo qori caaradii dal ama ummadba ku qabsaday, Hay’adda nabadgelyo ee uu dhistaa waa mid cadaadin, cabbudhin iyo xasuuq dadweyne loogu talo-galay si aanay uga hor iman nidaamkaa dalka ka talinaya.\nNidaamkii Maxamed Siyaad Barre iyo kuwa la midka ah ee xukuumadaha qoriga ku qabsada, la yaab ma laha in ay samaystaan Hay’ad Nabad-sugideed oo dadweynaha u cabbudhisa una ciqaabta. Maxaa wacay? Nidaamyada baadi-soocdaa lihi waxay marka horeba halkan soo dhigtaan in aanay xukunka ka deign, haddii aanay weliba marka danbena dhaxaltooyo ka dhigin.\nSu’aasha is-weydiinta mudani waxay tahay: innagu nidaam ahaan miyaynu sidaas oo kale noqon karynaa? Jawaabtu waa MAYA far waaweyn ku qoran. Dalkan Dastuur ayaa lagu maamulaa, xilkuna waa meerto oo waa muddeysan yahay. Kolka xaal caynkaas yahayna sabab la isu xuuraamo, la isu dabo-galo, la isu dhega-dhegaayaa meesha ma taal. Dastuurkii ayaa dammaanad qaadaya dimuqraadiyad si badheedh ah oo xalaal ah la isugu dhalliilayo, la isugu ololeeyo si uu xilku meerto u noqdo oo aanay cidi ugu dheggenaan. Laba jeer wax ka badan in aad xilka hayso Dastuurka ayaa xaaraantimaynaya. Markaa maxaa looga baahan yahay in dadka guuxooda iyo dareemmadooda laga tarjumo. Mise wax aynaan ogeyn ayaa jira, oo burkaba bahal kama aynaan filan.\nNidaamyada keli-taliska ah waxa ka duwanaan kara sida caqliga fayoobi ina siinayo, Hay’adaha Nabadgelyada ee ay dhistaan xukuumadaha Barlamaaniga ah ee ku dhaqma nidaamka dimuqraadiga ah. Waxyaabaha kale ee lagu kala tegi karo waxa iyaguna ka mid ah:\nUjeeddooyinka gude iyo dibadba laga yeelan karo hay’adaha noocan ah,\nBaaxadda jiidaha ama aagagga laga hawl-gelayo,\nMiisaaniyadda ama adeegyada la haysto si loo hawl-geliyo hay’ad noocan oo kale ah,


Liiska Shaqooyinka | Xalka OMG\nDoorka wuxuu u baahan yahay shakhsi si uu u helo faham qoto dheer oo ku saabsan geeddi-socodka tafaariiqda ganacsiga iyo internetka, iyo sidoo kale horumarinta xirfadaha asaasiga ah ee la xiriira Adeegyada Xisaabinta iyo B2B Sales & Marketing. Hooska doorka ayaa hoos lagu faahfaahiyay.\nWaajibaadka Muhiimka ah:\nHorumarinta iyo cusbooneysiinta qalabka suuq-geynta\nU diyaargarowga soo jeedinta iyo qalabka bandhigida ee loogu talagalay macaamiisha iman kara\nKaalmaynta qadarinta qoondaynta iyadoo lagu saleynayo shuruudaha macaamilka\nBixinta taageerada farsamo ee macaamiisha badanaa inta badan iyada oo loo marayo internetka, telefoonka iyo guriga dhexdiisa.\nXirfadaha Muhiimka ah iyo Shuruudaha:\nArdayga hadda ku sii jiraya shahaadada Bachelor's Degree / Diblooma ee Daraasaadka Ganacsiga / Maamulka / Suuqgeynta ayaa la door bidi lahaa\nHeer sare oo ah faahfaahin buuxda oo sax ah marka dib loo eego ama abuuro qalab\nXiiso xiiso leh oo ka jirta warshadaha dadka da'da ah\nAqoonta leh barnaamijka xafiisyada (Word, Powerpoint, Excel) iyo awood u leh inay bartaan nidaam cusub si dhakhso ah.\nCiyaaryahan koox ah oo leh habdhaqan wanaagsan iyo shaqo-yaqaannimo; naftaada oo dhiirrigelin leh, yaa shaqeyn kara si madaxbanaan haddii loo baahdo\nFadlan codso jagadan adoo gudbinaya qoraalkaaga CV pieter@omgrp.net\nHirgelinta Beesha / Tababaraha Farsamada\nTakhasuslaha Hirgelinta iyo Tababarka wuxuu mas'uul ka noqon doonaa bixinta tababaro wax ku ool ah iyo adeegyada taageerada fulinta shaqaalaha labadaba iyo kuwa ka hawlgala dibadda. Intaa waxaa dheer, Takhasusaha Hirgelinta iyo Tabobarka wuxuu ka caawin doonaa sameynta, iyo dukumentiyada, qalabka tababarka alaabta.\nIsaga / iyadu waxay ka shaqeyneysaa sidii loo wadi lahaa heer sare oo ah jaangooyo / tababar macmiil. Waajibaadka sidoo kale waxaa ka mid ah aqoonsiga hagaajinta haboon si loo fududeeyo qanacsanaanta macaamilka.\nHawlaha macalinka ku meel gaadhka ah ayaa hogaaminaya fasalo\nSamee fasalada webinar\nKudarinta tababarka la xidhiidha tababarka beesha (shadows, audits, iwm)\nKeeni taageerada taageerada ah ee isdaba joogga ah (sida loo baahdo)\nKa caawi maamulka maareynta jadwalka tababarka\nKaalmaynta abuurista dukumiintiyo la xiriira tababarka\nSii jawaab celin si kor loogu qaado bixinta tababarka\nKu adkee shuruudaha isticmaalka farsamada gudaha\nAqoonsadaan oo ka caawiyaan sameynta habab lagu hagaajinayo bixinta tababarka\nAqoonso, fursado loogu talogalay tababbarada cusub ee tababarka.\nHubi oo la soco qanacsanaanta macaamiisha\nNaftaada u tababaran macaamiisha iyo shaqaalaha gudaha.\nAqoonsiga dhibaatada iyo hirgalinta xalinta lamaanaha / heerka macaamiisha\nInay bilaabaan oo ay maamulaan isgaarsiinta joogtada ah ee xubnaha kooxda heerarka oo dhan\nKa caawinta dejinta, fahamka, iyo bixinta rajooyinka macaamiisha.\nSoo sheeg oo la soco ku qanacsanaanta macaamilka iyo samee ficilada habboon ee lagu hagaajinayo qanacsanaanta qanacsanaanta macaamiisha\nShahaadada Bachelor-ka oo leh Khibrad u dhiganta ayaa loo baahan yahay. Tababbarka daryeelka caafimaadka ayaa doorbiday.\nXirfadaha udub dhexaadka iyo tababarka Xirfadaha adeegga macaamiisha\nXirfadaha kombuyuutarka ee aadka u yaqaan, tusaale, Microsoft Office, maareynta email, iwm.\nShahaadooyinka la siiyay ee ku saabsan Cilaaqaadka Macaamilka / Qanacsanaanta, Dulmiga, Dib-u-hagaajinta Sii-wadida, Ficil qaadashada / Natiijooyinka, Xirfadaha Xirfadaha, iyo ka shaqeynta qayb ka mid ah kooxda.\nQofka musharraxiinta ah waa in uu lahaado farsamooyin farsamo iyo isdhexgalka dadka.\n11308 Wadarta Views 18 Views Maanta


Haweeney Muslim-ah oo $85,000 Abaal Marin Loo Siiyay - Dadka - Jilaa News - Falanqeynta Fanka iyo Fanaanka\nHaweeney Muslim-ah oo $85,000 Abaal Marin Loo Siiyay\nMagaalada Long Beach ee Loss Angles ayaa aqbashay kadib markey gabar muslim ah dacawad ka oogtay booliska oo si qasab ah uga furay xijaabkeeda. Gabadhan ayaa qaadaneysa lacag dhan $85,000 oo lacagta dalkas ah.\nKirsty Powell oo madowga dalkas ah isla markan muslim ah ayaa mar ey booliska xireen sanadkii 2015.\nGabadhan iyo ninkeeda oo wata baabuur dhulka ku dhagan ayaa waxa istijiyay booliska, kadib marki ay u dhiibtay aqoonsigeeda ayey booliska diiwankeeda ka heleen in xarig loo qoray sanadkii 2001 halkasoo loo heysto iney wax xaday.\nMarki ay booliska xirayeen ayey ka qaadeen xijaabkeeda taasoo ka hor imaneysa sharciga dalkas. Gabadhan ayaa ku edeysay xabsiga iney u diideen iney xirato xijaab taasoo nimanka shaqeynayay xabsiga arkayeen timaheeda tasoo u habonen dinta Islamka.\nMareykanka oo Laga Qaxaayo\nDalka Sacuudi Carabiya ayaa ku dhawaaqay in ay berito ciid tahay bishana laga arkay.\nMilkiilaha Facebook oo la afuray qaxooti Soomaali ah.\nSidee ayuu Obama ugu dabaal dagay maalinta jaceylka ee Valentine's day.


Sawirro: Kerry oo kulan qarsoodi ah la qaatay saraakiil Iranian ah - Caasimada Online\nHome Dunida Sawirro: Kerry oo kulan qarsoodi ah la qaatay saraakiil Iranian ah\nSawirro: Kerry oo kulan qarsoodi ah la qaatay saraakiil Iranian ah\nWarbaahinta Mareykanka ayaa todobaadkan si aad ah u hadal heysa kulan qarsoodi ah oo xoghayihii hore ee arimaha dibadda John Kerry uu la qaatay wasiirka arimaha dibadda ee Iran Javad Zariif, oo looga hadlay heshiiskii Nuclear-ka Iran oo Trump uu kabaxay.\nKulankan ayaa ka dhacay Magaalada Paris ee dalka Frence waxaana sidoo kale John Kerry la kulmay Kamal Kharazi oo horay u ahaa wasiirkii hore ee arimaha dibadda.\nMr Kamal Kharazi ayaa sidoo kale kamid ah xubno loo magaacabay goalha xeriirka caalamiga ee dalka Iran waxaana magaacabay Ali Khamenei .\nJohn Carry ayaa Iran u Muujiyay sida uu kaga xun yahay heshiiska uu kabaxay Donald Trump, waxaana uu sheegay in six un looga tashtay go’aankaasi.\nTodobaadkii hore waxa uu Trump ka baxay heshiis Iran ay la galeen quwadaha caalamka sanadii 2015-kii, kaa oo ku saabsan Barnaamijkeeda Nuclear-ka.\nSawiradan qarsoodi ah waxaa qaaday Jason Osborne oo horay u ahaa ninka qudbadaha u qora Trump, waxaana uu sawiray John Kerry oo ka sii tagaya kadib markii uu kulan la qaatay Jaml Kharazi oo la shaqeeya safaaradda Iran ee Frence , Abul Qassem Delfi oo ah agaasimaha istartijiyda arimaha Dibadda Iran iyo Abdul Rheda Fargi Rad oo ah sarkaal ka tirsan waaxda arimaha dibadda Iran.\nBy:Abdiaziz Hassan Ibrahim (Loyal)